Suami Kena Tahu Jaga Isteri Dalam Pantang, Jangan Biar Emak Atau Mentua Uruskan. Deep  Pesanan Lelak Ni.

Boleh dikatakan ramai para suami akan menghantar isteri balik ke kampung untuk berpantang. Seminggu sekali akan datang melawat isteri di kampung. Tugas menguruskan isteri diserahkan kepada emak atau mertua.

Malah ada yang ‘import’ emak atau mertua untuk tinggal bersama di rumah menguruskan isteri ketika berpantang. Bagaimanapun cara ini tidak salah, namun tidak bermakna suami langsung tidak tahu menguruskan isteri semasa pantang.

Kena ambil tahu juga soal mandikan bayi, tanam uri, basuh uri dan masak makanan pantang isteri. Suami dalam hal ini, perlu hargai pengorbanan isteri hamilkan zuriat selama sembilan bulan.

Inilah masa untuk membalas jaga isteri, bukan sekadar memberi hadiah barang kemas atau hadiah istimewa lain setelah melahirkan anak. Ketika ini, emosi isteri agak sensitif. Isteri perlu perhatian daripada suami.

Ikuti perkongsiannya.

Kaum adam jangan ingat bila bini bersalin kita lepas tangan terus ke mak/mak mertua atau bibik yang jaga. Masa ni lah nak balas jasa bini mengandung 9 bulan dan bertarung nyawa masa bersalin.

JOM BACA 5 TIPS JAGA BINI LEPAS BERSALIN

1. MASAKAN MAKANAN PANTANG BINI

Jangan bagi alasan ” aku tak pandai masak bro “. Kau main PS4, Mobile Legend, PUBG terus pandau ke brother

Kena tahu tak semua sayur dan ikan atau sewaktu dengan nya bini boleh makan lepas bersalin. Kena elak kan sayur yang boleh bagi angin dan sejuk, badan bini tengah lemah lepas beranak.

Antara sayur yang senang korang nak masak adalah sawi dan lobak putih ( ni boleh tolong tambah susu badan).

Lagi satu lepas bersalin tak boleh makan ikan yang gatal or boleh mendatang kan alergik, luka kat dalam bro mana kita nampak. Pilihan ikan yang terbaik adalah salmon dan ikan selar ( tak tahu sila google).

Masakan bersalin kena banyakan halia dan bawang putih bagi badan panas sikit, jangan kau bagi minum ais pulak sebab nak bagi sejuk. Rebus kan kurma cina dan longan kering dan ada satu tu merah kecik kecik tak ingat lah pulak nama ( boleh beli kt kedai ubat cina ) letak gula batu bagi bini minum untuk tambah tenaga dan susu badan.

2. BELAJAR MANDIKAN/SIAPKAN BINI & ANAK

Ni benda paling penting para suami mithali, kau kena mandikan bini dan mandikan baby, kena belajar cara nak mandikan baby sebab baby sangat fragile masa di awal kelahiran. Air tak boleh panas dan sejuk sangat. Kena rasa pakai siku korang kepanasan air untuk mandikan baby.

Masa bini dalam pantang tak boleh pakai baju ketat ketat, kena pakaian longgar dan selesa. Rambut bini kena tolong sikat dan ikat kemas. Kena letak pilis ( betul rasanya bahasa ni ) atas dahi bini, ni tak reti buat boleh beli kat kedai jamu.

If anak lelaki korang kena tuam bebird beliau supaya tak kena angin pasang ( ni pon ada jual ). Bini pon korang kena tungku kan. Tak pandai sila bayar service tukang urut pantang, boleh google je sekarang.

3. TANAM URI

Part ni paling best, sapa mabuk darah boleh pengsan ( kalau beranak kat private hospital diorang dah tolong basuh kan ). Korang kena cuci bersih uri tu dengan air dan garam kasar serta limau supaya hilang bau ( ada yang guna asam jawa) jangan lupa selawat sambil basuh.

Lepas siap basuh semua tu tanam kat tempat yang sesuai dan kedalaman yang sesuai. Pastikan uri tu ditanam sempurna dan tak da haiwan yang korek. Jangan korang kurafat pulak letak pen la pensel la apa la sebab konon konon nanti anak jadi cerdik. Boleh tgok kat utube gak cara nak basuh dan tanam uri baby.

4. JAGA ANAK TENGAH MALAM

Bapa bapa sekalian tolong kesian kan bini, lepas bersalin bini tak ada tenaga, kita lah yang kena jaga malam malam. Tidur dengan anak jangan biarkan bini pulak yang tidur dengan anak ( alasan senang nak bagi susu ).

Kesian bini brother, mengandung dah 9 bulan, beranak lagi sabung nyawa lepas tu kau biar dia yang handle anak. Tak susah pon jaga baby malam malam, buat susu dan tukar lampin. Kalau susu badan masa dia nak susu tu baru hantar kat bini. Bagi bini ruang rehat secukup nya.

Anak kalau menangis biasa nya ada 3 sebab, lampin basah, lapar atau kembung perut. Kena ada ilmu buat susu dan tukar lampin serta cara nak bersihkan baby after tukar lampin. Ilmu perut baby kembung pon kena belajar. Sentiasa kena ada minyak yuyi cap limau.

5. ATUR JADUAL KERJA

Setiap suami mesti ada kerja hakiki ( aku dulu ada advantage sebab keje sendiri tapi bukan alasan tak buat kerja). Kena susun atur jadual kerja kita sebab dah ada tangungjawab baru.

Kena pastikan sebelum keluar kerja, dah mandikan bini, mandikan baby, bagi susu dan sediakan makanan untuk bini. Make sure ada orang teman bini jangan biarkan bini sorang sorang.

Kisah ni adalah pengalaman saya dari kisah kehidupan yang lalu sebagai seorang suami dan bapak kepada affan dzikri.

Sumber: Ariff Ismail


Begini Cara Nak Ajak Anak Suka Solat. Salah Satunya Belikan Telekung Atau Kopiah Anak

Ada pelbagai cara untuk kita mendidik anak solat. Walaupun sibuk dengan urusan, ibu bapa perlu tegas dalam mendidik anak-anak mencintai solat.

Alangkah bagusnya jika ibu bapa menyemai pendidikan untuk solat seawal umur dua atau tiga tahun

Mendidik anak kecil menunaikan solat bukanlah satu proses yang sukar, jika kaedah yang kita gunakan betul. Malah mereka akan tertunggu-tunggu untuk solat dengan anda.

1. Selalu Solat Depan Anak

Ibu bapa adalah model terbaik dalam apa-apa jua perkara pada mata anak-anak. Mereka akan menyerap dan meniru secara tidak langsung setiap apa yang ibu bapa mereka lakukan. Oleh itu gunakan kelebihan ini dalam mengajar anak kecil untuk bersolat.

Solatlah di tempat yang sentiasa dapat dilihat oleh anak. Contohnya ruang tamu. Selalunya anak-anak kecil akan meniru gaya kita solat. Itu adalah petanda yang bagus kerana mereka sudah berminat dan rasa ingin tahun tentang solat.

2. Ajak Anak Solat, Bukan Suruh

Anda perlu mengajak anak anda solat berjemaah bersama-sama anda, bukan menyuruhnya solat sendirian. Tidak perlu tunggu sehingga anak berumur 7 tahun untuk mengajak mereka bersolat.

Walaupun anak baru berusia 2-3 tahun, ajaklah mereka supaya solat di sebelah kita. Pada usia ini bakat meniru mereka sangat hebat.

Lakukan secara konsisten setiap masa untuk mengajak anak pada awal waktu. Dengan cara ini kita menanamkan mindset supaya mereka bersedia setiap kali masuk waktu solat.

Jika anak-anak sudah bersekolah, ajak anak solat subuh bersama-sama sebelum keluar bekerja atau menghantar anak ke sekolah.

3. Minta Laungkan Iqamah

Setiap kali solat berjemaah, minta anak untuk melaungkan iqamah. Mungkin mereka malu atau tidak tahu pada mulanya, tetapi bimbinglah mereka untuk melaungkan iqamah dengan betul.

In shaa Allah, ini bukan sahaja mengajar mereka untuk berasa yakin, malah akan membuatkan mereka timbul rasa tanggungjawab setiap kali solat. Jika anda ada lebih dari seorang anak lelaki, boleh gilirkan tugas untuk melaungkan iqamah.

4. Dengarkan Bacaan Dalam Solat Dengan Jelas

Kuatkan bacaan anda dalam solat supaya anak kita boleh dengar. Dengan cara ini, secara tidak langsung ia akan membuatkan anak anda ingat akan surah-surah lazim yang sering kita bacakan.

Anak juga akan memahami bagaimana tertib (langkah-langkah) dalam solat dilakukan.

5. Bersalaman Dan Peluk Anak Lepas Solat

Penting untuk kita bersalaman dengan anak-anak setiap kali selesai solat. Bersalaman yang diikuti dengan pelukan dan ciuman bukan sahaja mengeratkan lagi hubungan kekeluargaan, malah dapat memberi persepsi positif kepada anak bahawa solat ini sebenarnya salah satu aktiviti untuk berkasih sayang.

In shaa Allah, ia akan membuatkan anak anda rasa gembira dan setiasa menunggu waktu solat.

6. Beri Pujian Untuk Setiap Perkara Positif

Jika anak menunjukkan kelakuan yang baik seperti tekun dan tidak bermain-main semasa solat, berikan mereka pujian. Dengan cara ini mereka akan sentiasa gembira dan semakin tekun untuk solat.

7. Ajar Wuduk Langkah Demi Langkah

Sebenarnya, cara mendidik anak kecil solat adalah bermula dari wuduk. Jika wuduk sempurna, in Shaa Allah solat juga akan sempurna. Ajarkan anak anda mengambil wuduk yang sempurna. Bimbing secara tersusun. Tampalkan poster wuduk bergambar dalam bilik mereka.

Bersabarlah, mungkin perkara ini mengambil masa untuk dilakukan dengan sempurna oleh anak. Tetapi ia akan berbaloi jika mereka sudah pandai. Perhatikan juga setiap kali dia mengambil wuduk dan tegur secara terus jika dia melakukan kesilapan. dengan cara ini, setiap teguran akan kekal dalam ingatan mereka.

Jangan serahkan perkara ini kepada guru agama semata-mata.

8. Tazkirah Santai Selepas Solat

Ambil sedikit masa selepas solat untuk memberi tazkirah kepada anak-anak. Tidak perlu terlalu formal. Cukup dengan gaya bersahaja dan menyentuh perkara-perkara asas seperti rukun solat, soal jawab bacaan surah lazim, kisah nabi-nabi dan isu-isu semasa.

Pada waktu ini, jiwa anak-anak lebih tenang. Oleh itu, ia adalah waktu yang terbaik untuk memberi pengajaran kerana mereka akan lebih mudah untuk menyerap setiap apa yang anda sampaikan.

9. Sentiasa Dekatkan Anak Dengan Azan

Ajarkan anak untuk menghormati azan. Apabila terdengar azan dilaungkan, berhenti bercakap dan beritahu anak supaya diam. Sebutkan cara menjawab azan dengan jelas supaya anak juga boleh mendengar.

Selepas itu, baca bersama-sama dengan anak doa selepas azan. Sentiasa praktikan ini tidak kira dimana jua, sama ada di rumah ataupun di luar rumah.

Ini dapat memberi contoh kepada anak bagaimana untuk menghormati azan, secara tidak langsung mengajarkan anak membaca sendiri doa selepas azan.

10. Bawa Anak Ke Masjid

Adalah satu rahmat yang besar jika rumah anda berdekatan dengan masjid.

Bawa anak anda ke masjid untuk solat berjemaah bersama-sama. Ini bertujuan untuk mendedahkan mereka dengan suasana solat berjemaah dan menanamkan semangat cintakan masjid.

Jika anda sibu, usahakan untuk mencari ruang dan masa sekurang-kurangnya sekali seminggu untuk pergi ke masjid bersama dengan anak-anak.Mungkin anak-anak akan bermain-main dan bising, tetapi salah satu kaedah mengawal anak adalah mengajak mereka solat disebelah.

Mungkin anda tidak dapat solat di saf hadapan, tetapi anda dapat mengawal tingkahlaku anak-anak agar tidak menggangu jemaah lain.

11. Tegur Dengan Lembut Kesilapan Anak

Selepas sesi berdoa, biasanya adalah waktu sesuai untuk menegui kesilapan anak. Ingat tegurlah anak dengan lembut. Mulakan dengan pujian.

Setiap kali ingin memperbetulkan sesuatu kesalahan, tarik perhatian anak dengan puji mereka. Ia bukan sahaja mengekalkan fokus anak, malah ia adalah kaedah mendidik yang sangat baik setiap anak-anak.

Jadikan setiap sesi solat medan untuk bermesra, bukan untuk tempat melepaskan kemarahan. Ingat mereka masih kecil, jangan jadi ibu bapa pemarah.

12. Belikan Telekung Atau Kopiah Yang Cantik

Salah satu cara untuk meningkatkan mood anda adalah dengan membelikan merekea kelengkapan solat seperti sejadah, telekung dan juga kopiah.

Lebih-lebih lagi jika telekung atau kopiah itu cantik. Dalam bab itum berikan kebebasan kepada anak untuk memilih apa yang dia suka.


Bagi Anak Banyak ‘Homework’ Tidak Latih Minda Jadi Cerdas. Pensyarah Pendidikan Awal Kanak-Kanak Ini Bagi Teguran.

Setiap ibu bapa inginkan anak yang cedik pandai.

Ekoran itu ada anak-anak yang dibawah 7 tahun telah diberi lambakan ‘homework’ untuk memastikan lebih cepat pandai. Sudah pasti anak ini akan menjadi kebanggaan ibu ayah.

Namun ada pro dan kontranya. Sebagaimana perkongsian pensyarah pendidikan kanak-kanak ini menerusi facebooknya, Teacher Ina.

Seterusnya ikuti perkongsianya.

Memberikan anak ‘kesusahan’ dalam subjek/silibus baik di peringkat menengah/rendah dan lebih2 lagi bwh 7thn tak menjadikan minda pemikir mereka ‘tercabar’ dan akan lebih pemikir….

Terang2 neurologist dah cerita dan dapat maklumat melalui byk kajian…

“…. without play those neurons aren’t changed” (Pellis, 2014)

Father of Pedagogy kata
“…thru head, heart and hands…but it should be lead by heart” (Pestalozzi, tahun sy xingat)

Kita beri mereka Kbat dlm bentuk soklan maths…(ini yg sy nampak byk soklan Kbat) …tapi menurut Gardner

“..terdpt 9 kecerdasan berbeza pd setiap individu dengan kepelbagaian dominant” (Gardner, tahun dlm 19… something)

Kemudian kita bg anak2 exam samarata dan kelaskan ‘kepandaian’ mereka…sedangkan Einstein ckp…

“Everybody is a genius. But if you judge a fish by its ability to climb a tree, it will live its whole life believing that it is stupid”

Dan Islam mengatakan bahawa pendidikan anak bertahap2 dan jgnlah kita memberikan anak sesuatu yg belum smpai ke tahapnya…

Pastu bagaimana kita tanpa rasa bersalah…

DRILL…PAKSA…PEJAM MATA…
Beri anak sesuatu yg tidak sesuai dgn mereka…
Rampas hak mereka utk bermain terutamanya…
Lambakkan homework…

Atas tiket KPI harus dicapai…
Mahupun demi sesuap ‘content’ utk kita berbangga anak kita sangat ‘pandai’

Ticer Ina
Wild Nature Educational Psychologist
15 years of ECE advocating
A mom, lecturer, advocator and ecce warrior


Hak Mengundi, Tiket Bas Habis, Pelajar OKU Nekad Pulang Ke Kampung Jalan Kaki

Bahang pilihan raya umum ke-15 (PRU15) yang akan menjadi penentu dalam usaha kerajaan memulihkan kembali kestabilan negara kian terasa.

Hari ini ramai yang telah pulang ke kampun menaiki kenderaan sendiri atau pengangkutan awal demi melunaskan tangunggjawab sebagai pengundi di kawasan masing-masing.

Bahkan kegigihan seorang remaja kelainan upaya (OKU) pertuturan dan pergerakan gigih berjalan kaki untuk pulang ke kampung halamannya di Kelantan bagi menunaikan kewajipan sebagai pengundi pada Pilihan Raya Umum ke-15 (PRU15) harus diberi pujian.

TIKET BAS HABIS, NEKAD JALAN KAKI PULANG KE KAMPUNG

Muhammad Haikal Noor Azmin,18, yang merupakan pelajar Kolej Komuniti Kepala Batas di sini nekad berbuat demikian selepas tiket bas ekspres untuk pulang ke kampung dikatakan habis dijual.

Demi hak mengundi, pelajar ini sanggup berjalan bersendirian sambil menyorong beg pakaian itu ditemui seorang pensyarahnya yang kebetulan dalam perjalanan pulang di sekitar Jalan Bertam Indah 2 kira-kira pukul 7 petang semalam sebagaimana laporan Kosmo

Pengarah Kolej Komuniti Kepala Batas, Ts. Jasni Mohd. Yusof ketika dihubungi berkata, pelajar tersebut ditemui dalam keadaan kelihatan namun tetap mahu meneruskan perjalanan pulang ke kampung halamannya.

“Muhammad Haikal adalah pelajar bidang Sijil Animasi 2D dan dia juga kurang sempurna daripada segi pergerakan dan pertuturan namun semangatnya kuat.”

“Kita mengambil inisiatif dengan menghantar Muhammad Haikal pulang Kelantan menggunakan kenderaan jabatan hari ini supaya boleh mengundi Sabtu ini.”

“Sumbangan turut dibuat oleh semua kakitangan kolej bagi memudahkan urusan perjalanan pelajar berkenaan.”

DAPAT SUMBANGAN

Cakna mengenai kesukaran pelajar berkenaan pihak kolej telah membuat kutipan sumbangan untuk meringkan beban pelajar berkenaan.

Muhammad Haikal berkata, beliau amat terharu dengan bantuan yang dihulurkan oleh pihak kolej berkenaan. Bantuan yang diberikan itu dapat meringankan beban keluarganya.

Difahamkan, beliau kematian ayah sejak berusia 11 tahun lagi dan memikul tanggungjawab sebagai anak sulung daripada lima beradik.

Sumber: Kosmo Online


“Ibu Takleh Cari Makan Macam Ni.” Siti Nurhaliza Kongsi Gelagat Aafiyah Nyanyi & Cipta Lirik Sendiri Buat Ramai Terhibur!

Dengarkanlah cover “kalau rasa gembira” Aafiyah dengan tajuk baru “Sakit ekor , Siapa Nak bagi Air “
Semoga Terhibur!!

Demikian kapysen yang dimuat naik Siti Nurhaliza bersama video suara Aafiyah bernyanyi.

Perkongsian tersebut mendapat perhatian ramai. Menjengah ke ruangan komen rata-rata terhibur dengan gelagat dan memuji bakat yang ada pada Aafiyah.


Lelaki Ni Guna Garam Kasar Dan Lada Hitam Ajer, Petua Nak Badan Rasa Lebih Ringan. Mudah Ajer!

Memiliki tubuh badan yang sihat adalah idaman semua orang apabila dapat melakukan pelbagai aktiviti kecergasan.

Namun apabila badan lemah membawa maksud seseorang itu merasa letih ataupun tidak bertenaga.

Biasanya jika berasa lesu dan keletihan, sudah tentu kita memohon cuti agar dapat berehat.

Tetapi jika badan tetap juga letih walaupun sudah bercuti tentu anda kena buat alternatif lain.

Sebagaimana cara lelaki ini. Menggunakan lada hitam dan garam untuk membuang angin dalam badan. Malahnya katanya, badannya berasa lebih ringan dan segar.

Ikuti perkongsiannya.

Garam Kasar 2kg + Lada Hitam 100g

Pertama,angin keluar dr badan.Sepanjang sesi rawatn ni mmg sendawa je..badan mmg rasa ringan, mmg rasa berbeza.

Kedua,haa ni best,aku rasa sistem pencernaan aku ada perubahan yang sangat ketara.Aku mmg ada masalah kencing tak lawas,alhamdulilah lps buat ni dgn izin Allah mmg rasa berbeza sangat.Lega dah takde rasa tak puas macam sebelumnya..mcm tu juga buang air besar,lawas.Kalau dipikir macam tak logik je garam + lada hitam ni ada kesan hebat macam ni..hanya dengan izinNYA..

Ok yang ketiga,lutut kanan aku ni sejak selepas PKP tu ari mmg susah sikit nak lipat.Tak tau apa hal,mmg kena paksa baru boleh lipat,tapi sakit la woi..
Tulah aku ni pulak kerja jenis banyak berjalan dan berdiri lama,jadi lutut kanan aku dan sendi2 lain kaki memang bisa2.Hari kedua aku buat je Alhamdulilah aku dah boleh rasa perubahan.Aku pun dah boleh lipat lutut macam biasa,xde rasa sakit.Rasa bisa2 pada sendi terutama bila bangun pagi pun berkurangan sangat2..
Allahu,mmg macam magik la..

Keempat,ni pun bagi aku best,tidur mmg nyenyak gila.Mmg ‘anteng’ la bak kata org jawa
Awal2 buat kemarin siap terlajak2 tidur, punya la syok..hhaha..mmg berbeza sbb aku mmg jenis tidur lambat, dan susah nak tidur sebelum ni.Kadang nak dpt tidur tu sampai sejam lebih bergolek2 baru tertidur.Tapi izin Allah,lps seminggu aku amal rawatan ni mmg tidur nyenyak, dan nak tidur mmg mudah,letak kepala ke bantal sedar2 je dah pagi..Tulah bila tidur nyenyak,kemudian tidur kita berkualiti,walaupun kadang2 tidur lambat tapi bangun pagi mudah dan tak rasa macam sebelum2 ni,lemah je nak bangun.Lagi satu,rawatan ni macam urus balik masa tidur kita,aku biasa buat rawatan ni sebelah malam,lepas buat rawatan ni mata pun kelat2, terus nak tidur.Jadi otomatik aku tidur lebih awal,kalau tak mmg lewat saje tidur.Orang yang susah tidur atau penghidap insomnia,aku galakkan cuba la, mudah2an ada manfaat.

Kelima,sepanjang lebih seminggu amal rawatan ni aku perasan yang aku tak mudah letih.Sebelum ni kalau kerja dia punya penat mmg semacam.Tapi seminggu ni mmg sedap rasa badan.Rasa ringan,tak cepat letih.

LADA HITAM DAN GARAM

Ikut kata Ustaz Hanafi,rawatan menggunakan garam dan lada hitam ni juga salah satu metode perubatan islam terutama yang berkaitan gangguan jin atau sihir.Mengamalkan rawatan ni Insyallah dapat mengelakkan gangguan jin.Jadi sebelum buat tu aku mulai dengan bacaan Bismilah 5,Selawat atas junjungan Baginda Rosulallah Sollu Alann Nabiy,Ayatul kursi dan aku niatkan moga Allah sembuhkan penyakit dan gangguan yang ada dlm diri aku.Tapi tu aku la,itu je yang aku tau,bagi mana2 yang ada lebih ilmu bacalah ayat2 yang berkaitan dengan merawat gangguan,mudah2an lebih mujarab.

Ok,aku plan nak buat selama 40 hari,amik barkat kisah2 Nabi.Lepas tu aku nak jarak2 sikit la dalam beberapa kali seminggu.Aku galakkan la bagi sesiapa nak cuba,bagi yang tak sakit pun boleh cuba.

Lagipin modal tak sampai RM10. Jadi tulah serba sikit perkongsian aku,ooo sebelum terlupa,bagi yang nak cuba jangan lupa minum banyak air,sekurang2nya 8 gelas/2liter sehari.Lagi satu kesan rawatan bagi setiap orang pun mungkin berbeza2, jadi sapa2 yang nak cuba tu nanti boleh tengok apa perubahan yang berlaku selepas amal rawatan ni,nanti jangan lupa kongsi dgn aku dan org lain ya.

Adapun garam, lada hitam ni semua hanyalah asbab, hanyalah sebahagian daripada usaha kita, kesembuhan hanya datang dengan keizinan Allah Azza Wa Jall.Insyallah.

Kredit : Muhamed Azizi Nan


Berdiet, Menjadi Kalau Konsisten. Nak Lagi Mudah, Dr Ni Kongsikan Tipnya!

Diakui memang bukan perkara mudah untuk seseorang itu kekal konsisten dengan plan diet untuk turunkan berat badan. Pun begitu, bukan juga mustahil untuk seseorang itu lakukan dan terbukti ramai yang telah berjaya.

Jadi apa rahsia mereka ye?

Menjawab persoalan tersebut, Dr Ezairy M. Sallih berkongsi tips untuk yang ingin berdiet yang bukan sahaja untuk kurus malah sihat dan cantik. Jom semak perkongsian ini.

11 DIET UNTUK KURUS, CANTIK & SIHAT

Ramai mengeluh sebab susah sangat hendak turunkan berat badan. Betul?

Apabila sudah turun, cepat pula naik beratnya. Tak konsisten. Motivasi untuk terus berdiet juga mudah hilang. Anda pernah rasa perasaan seperti ini?

Saya kongsi cara pemakanan dan diet terbaik yang membolehkan anda lebih mudah konsisten dengan diet harian. Jom ikut 11 langkah ini.

1.Makan sekurang-kurangnya tiga kali sehari (sarapan, makan tengah hari, dan makan malam); Penting untuk diingat bahawa makan malam tidak perlu diambil dalam kuantiti yang banyak. Dapat lima kali pun bagus.

2.Sebahagian besar pengambilan makanan harus terdiri daripada buah-buahan, sayur-sayuran, dan biji-bijian. Bahagikan hidangan makanan anda seimbang semua aspek termasuk ayam, ikan, kacang, telur, dan kacang.

3.Pilih makanan yang rendah lemak, kolesterol, garam (sodium), dan gula tambahan; lihat label item yang disenaraikan pada label makanan.

4.Saiz dan portion makanan; makan dalam kuantiti yang betul dan mencukupi untuk menghilangkan lapar saja dan kemudian berhenti makan. Tak perlu sehingga betul-betul kenyang.

5.Makanan ringan boleh diterima dalam kesederhanaan dan harus terdiri daripada makanan seperti buah, biji-bijian, atau kacang untuk menghilangkan kelaparan dan tidak menyebabkan kenaikan berat badan yang berlebihan.

6.Elakkan minuman manis dan bergula yang tinggi kerana kalori yang berlebihan dalam minuman tersebut.

7.Elakkan makan dalam kuantiti yang besar sebelum tidur untuk mengurangkan refluks gastroesophageal dan berat badan berlebihan.

8.Sekiranya seseorang marah atau tertekan, makan tidak akan menyelesaikan situasi ini dan boleh menyebabkan masalah menjadi lebih buruk. Kawal emosi anda adalah kuncinya.

9.Elakkan memberi ganjaran kepada kanak-kanak dengan makanan ringan manis; kaedah dan amalan sedemikian boleh menjadi kebiasaan seumur hidup mereka. Termasuk kita juga.

10.Gaya hidup vegetarian telah mula dipromosikan untuk gaya hidup sihat dan penurunan berat badan; vegetarian harus memeriksa dengan doktor mereka untuk memastikan mereka mendapat cukup vitamin, mineral, dan besi dalam makanan mereka.

11.Makanan yang dimasak akan memusnahkan bakteria-bakteria berbahaya dan patogen lain; jika anda memilih untuk makan makanan mentah seperti buah-buahan atau sayur-sayuran, ia harus dibasuh dengan air yang benar-benar bersih (selamat untuk diminum) sebelum minum atau memakannya.


Beli Kelengkapan Cuci Rumah Betul Betul Jimat Menjelang Raya, 13 Barang Wajib Cara Wanita Ni, Beli Di Kedai Eco, RM2.12 saja!

Menjelang raya tiga minggu lagi pasti berkemas rumah sebelum balik beraya menjadi misi ibu-ibu di rumah. Hujung minggu adalah waktu terbaik untuk melunaskan tanggungjawab ini. Nak beraya seluruh rumah haruslah disental bersih.

Akan tetapi kos untuk membeli pencuci, penyental lantai dan macam-macam jenis pencuci bukanlah murah. Sekali fikir lebih baik beli baju raya untuk anak-anak sahaja.

Siapa yang personally kenal Hani tahu betapa obsesnya Hani dengan Kedai Eco RM2.12 (soon-to-be RM2 ??)!

Hani punya obses kalau boleh setiap hari nak pegi, tak dapat beli apa-apa, dapat cuci mata pun jadi? Tapi macam mustahil kalau keluar dari Eco tak melayang, paling koman RM20?

So sangat obses, Hani kongsikan 13 barang pembersihan rumah yang korang wajib beli kalau terjmpa kat Eco tu (sebab ada antara barang yang viral susah benar nak jumpa!!). Walaupun harga dia Rm2.12, jangan pandang rendah keberkesanan dia ok! Serious talk..haha.

1. No 1 atas takhta! Sudah semestinya magic span! Siapa tak kenal magic span punya magic??

Apa je dia tak boleh cuci?
Bersihkan segala dakwat, pen, permanent marker pen, pensil, crayon kat mana-mana permukaan, watermark, tahi lalat kat lantai bilik air dan lain-lain.

2. Nama je laundry soap! Nope! Bukan hanya untuk laundry je, sagat dan simpan dalam bekas, agak-agak tengah rajin nak menyental bawah kuali dan periuk, campurkan sabun ni dengan sabun basuh pinggan biasa (nak lebih buih) untuk kesan extra extra shiny!

Masukkan sikit dalam air panas + cuka, mop lantai. Berkilat oit lantai, lagi-lagi lantai tiles.

3. Khas untuk kutip rambut dan habuk kecil kat karpet, kalau mood malas nak guna vacuum!

4. Pencuci lantai.
Nama je Rm2.12 tapi dia wangi dan berkilat! Wangi dia memang wangi sungguh. Yang penting tak payah nak bilas, tak melekit!

5. Pakai sarung tangan ni, sapu je kat mana-mana permukaan yang obvious habuknya tu. Senang kerja.

6. Wet tissue. Kalau nak lap kotoran kecil kat meja makan atau atas perabot.

7. Ni berus 2 in 1 terbaik untuk cuci kerak belakang kuali dan periuk yang dah bertahun tak bersental tu.

8. Stain remover. Sebab dalam kandungan dia ada peluntur macam clorox tu. Tuang je dalam mangkuk tandas biarkan 15 minit gitu, hilang segala kotoran. Tak perlu nak berus dah.

9. Berus dengan tiga jenis berus. Untuk Hani bersihkan dapur masak sebab kadang-kadang kat bahagian tungku tu ada keras-keras, boleh sental dengan berus ni.

10. Penyepit span, pembersih tingkap!

11. Plastik sampah wangi. Memang wangi sungguh, satu dapur bau wangi. Elok sangat kalau letak kat bakul sampah pampers anak tu.

12. Yang ni walau tak “sekuat” stain remover (lebih mild), Hani guna kalau setakat nak cuci-cuci biasa yang mingguan. Untuk kotoran biasa-biasa je. Kalau kotoran susah tanggal, guna je stain remover tadi atau clorox.

Hebatkan? Untuk kesemua 13 barang ni anggaran tak sampai RM30. So sangatlah berbaloi untuk kita yang nak berjimat cermat menjelang raya ni. Nak pulak tu kesannya tahap tip top.

Kredit: Hani Mynis


Tanam Kangkung Dalam Tayar, Lepas 20 Hari Boleh Tuai. Ikuti Langkah Demi Langkah Ini, Sesuai Untuk Newbie!

Siapa penggemar sayur kangkung? Paling popular resepi kangkung goreng belacan memang sedap! Nak lagi berselera bila kita makan bersama nasi. Juadah ni ringkas sahaja tapi memang sedap.

Selain beli sayur di kedai, sebenarnya nak nak tanam kangkung ni mudah jer. Cara nak jaga dan hasilnya pun cepat. Oleh kerana itu ramai yang suka tanam kangkung ni di halaman rumah.

Kali ni, lihat perkongsian tanaman kangkung ditanam dalam tayar. Hasilnya dikatakan lebih cepat.

Jadi, apa kata kita tengok bagaimana cara wanita ini gunakan. Ikuti perkongsian oleh puan Sanisah Shakri.

Cepat dapat hasil

“Tip Tanam kangkong dalam tayar di musim pkp (lockdown) di rumah ,jangka pendek cepat dapat hasil.”

Campuran tanah: Guna sekam padi bakar + tanah

Benih biji kangkung beli di kedai jual baja.

Lepas 20 hari boleh tuai. Gemuk-gemuk daun kangkung!

Selamat mencuba!


Stress Nak Diet, Suami Linda Rafar Lebih Suka Isteri Berisi

Diet adalah salah satu amalan yang baik dalam pengambilan makanan yang seimbang di samping dapat menyihatkan tubuh badan.

Namun, ada juga sesetengah orang yang terlalu obses untuk kurus dan mengamalkan diet tidak sihat.

Bagi Syed Aiman yang merupakan suami kepada pelakon Linda Rafar juga tidak bersetuju isterinya mengamalkan diet.

Sebelum ini Linda mendedahkan bahawa suaminya itu melarang dia untuk bertubuh kurus.

Disebabkan hal itu, Linda sedikit tertekan kerana tidak boleh diet untuk menurunkan berat badannya.

Menerusi hantaran perbualan yang dikongsikan di media sosial, Linda meminta kebenaran suaminya untuk diet.

Menjengah ke ruangan komen pula, rata-rata netizen menyebelahi pihak suaminya kerana mempunyai pengalaman yang sama.

Untuk rekod Linda Rafar dan Syed Aiman berkahwin pada 2 Disember 2006 dan dikurniakan tiga anak lelaki iaitu Syed Rezaqiib, Syed Rezariiq dan Syed Rezaliif.

Sumber: Instagram Linda Rafar


Sayangkan Keluarga, Kena Buat Hibah. Paling Kritikal Untuk 9 Golongan Ni, Agar Mereka Tak Teraniaya!

Umumnya bila kita menyebut tentang perancangan dan pengurusan harta untuk  ditinggalkan kepada insan tersayang, perkara biasa kita dengar adalah bab wasiat dan faraid. Namu mungkin ada yang terasa asing dengan istilah hibah.

Dari segi hukum, hibah adalah suatu amalan yang sunat dan digalakkan dalam Islam terutama sekali kepada kaum keluarga terdekat. Amalan ini adalah berdasarkan kepada al-Quran, al-Sunnah dan ijmak. Antara ayat al-Quran yang menggalakkan amalan hibah ialah sebagaimana firman Allah S.W.T yang bermaksud: “Kemudian jika mereka menyerahkan kepada kamu sebahagian daripada mas kahwin itu dengan senang hati, makanlah (ambillah) pemberian itu (sebagai makanan) yang sedap lagi baik akibatnya”.
(Surah al-Nisa’ ayat 4)

Selain itu, dalam Al-Quran yang bermaksud: “… dan memberikan harta yang dicintainya kepada kerabatnya, anak-anak yatim, orang-orang miskin, musafir (yang memerlukan pertolongan) dan orang-orang yang meminta-minta dan (memerdekakan) hamba sahaya”.
(Surah al-Baqarah ayat 177)

Inilah 9 Golongan Kritikal Kena Ada Hibah Yang Ramai Orang Tak Tahu Beserta Hujahnya

1 – Keluarga yang tiada anak
Jika tiada anak harta pusaka yang akan di terima oleh isteri hanya 1/4 sahaja. Manakala 3/4 lagi akan di bahagikan kepada mak ayah atau adik beradik suami.

2 – Keluarga yang ada anak perempuan sahaja
Anak perempuan tidak seperti anak lelaki asabah ( penghabis harta ). Anak perempuan hanya layak menerima 1 bahagian sahaja dari keseluruhan harta pusaka.

3 – Keluarga yang ada anak angkat
Anak angkat tidak layak mendapat sebarang agihan harta menurut faraid walaupun anak angkat itu di jaga sejak lahir lagi.

4 – Suami yang ada isteri lebih dari seorang
Bila ada ramai isteri, anak-anak pun sama. Jadi pembahagian harta jadi bertambah rumit jika tanpa hibah. Terumatanya harta yang melibatkan rumah dan tanah.

5 – Samaratakan bahagian anak lelaki dan perempuan
Jika mahu setiap anak dapat harta samarata tidak kira lelaki atau perempuan wajib gunakan hibah kerana ikut hukum lelaki pasti dapat lebih kerana mereka adalah wali.

6 – Tidak berkahwin
Individu yang tidak berkahwin tapi ada harta jika tak membuat hibah masa hidup maka harta tersebut akan menjadi rebutan adik beradik dan berisiko silaturrahim sesama adik beradik porak peranda.

7 – Isteri muda
Lelaki yang baru kahwin dengan isteri muda dan dalam masa yang sama mempunyai anak yang lebih kurang umur isteri muda itu. Jika begini situasinya mustahil isteri muda boleh bekerjasama dengan anaknya. Silap hari bulan kena halau rumah bila suami dah tak ada.

8 – Rumah ada nama suami dan isteri
Suami isteri beli rumah sama nama. Kongsi pinjaman perumahan dan ada 2 nama dalam geran. Bila suami mati, hak milik rumah tersebut tak jatuh terus pada isteri sebaliknya ia akan jadi faraid. Ada bahagian anak, adik beradik dan mak ayah suami kat situ.

9 – Keluarga yang ada anak istimewa
Dalam faraid tidak kira anak itu istimewa atau normal pembahagian harta ialah sama. Dari segi logik anak istimewa lebih perlukan bantuan kerana mereka tak mampu berdikari. Hibah la penyelamatnya.


Tegur Anak Penuh Kasih Sayang. Bukannya Jeritan Yang Merosak Emosinya. Deep Perkongsian Ini.

Setiap ibu bapa pastinya inginkan anak-anak yang mendengar kata. Sehingga kadang anak-anak ditegur secara kasar supaya menurut apa kehendak ibu bapa.

Namun, hakikatnya cara ini memberi kesan emosi yang tidak baik kepada anak-anak. Perkongsian Dr Siti Ujila Official ini memberi panduan buat kita bahawa teguran kasih sayang amat penting dalam mendidik anak-anak.

Niat kita ingin mendidik, tanamkan disiplin, betulkan yang silap. Tapi…rupanya dalam masa yang sama, mungkin cara yang kita fikir sedang mendidik itu sebenarnya sedang menjadikan hati anak kecil itu keras seperti kerasnya batu.

Sedih, frust rasanya. Kenapala selalu terlebih-lebih dalam menegur, mendidik anak. Nada terkasar, ayat keras. Kenapalah tak boleh kawal emosi, tak boleh sabar.

Sayang, maafkan mama yang selalu lupa awak kecil lagi.

Allahurabbi, kita ni umat nabi, sayang nabi, tapi kita tak ikut cara nabi.

Diriwayatkan oleh Ahmad dari Anas r.a, ia berkata:

“Aku menjadi pembantu Nabi s.a.w. selama sepuluh tahun . Tidaklah beliau memberiku perintah, lalu aku lama mengerjakannya, atau tidak aku kerjakan sama sekali, melainkan beliau tidak mencelaku. Apabila ada salah satu anggota keluarga beliau yang mencelaku, beliau bersabda, “Biarkanlah dia. Kalau dia mampu, pasti dilakukannya.”

Nota kaki: Anas r.a. waktu itu seorang anak kecil.

Cara rasul itu menumbuhkan perhatian mendalam dan rasa malu pada diri anak kecil bernama anas.

Terbukti kan..cara penuh kasih sayang itu tidak sia-sia. Susah nak faham, tapi itulah yang nabi ajar dan buktikan.

Jom teladani rasul yang tidak mencela apatah lagi menengking anak kecil. Jangan kita keraskan hati lembut itu dengan kata-kata kita sendiri.

#ParentingCinta
FB: Dr Siti Ujila Official


Anak Suka Kunyah Ais Batu,  Ada Kesannya Pada Kesihatan!

Ada sesetengah orang suka sangat kunyah ais, kruk krak kruk krak bunyinya macam sedang makan keropok dibuatnya.

Pun begitu, jangan terlalu seronok hingga ‘ketagih’ mengunyah ais,  ada kesannya pada kesihatan. Ini sebagaimana yang dijelaskan oleh doktor ini.

TABIAT MENGUNYAH AIS BATU

Pagophagia adalah istilah untuk seseorang yang sentiasa inginkan ais. Keinginan boleh berterusan dan sering berlangsung selama lebih daripada sebulan. Pagophagia adalah gangguan makan jarang berlaku yang dikenali sebagai pica. ‘Pica’ adalah satu terma perubatan yang membuatkan kita ingin mengunyah atau makan sesuatu yang tiada nilai nutrisi seperti ais, kapur, kertas, pasir, batu dan sebagainya. Walaupun kanak-kanak pada umumnya lebih cenderung untuk mengidap nafsu pica, pagophagia boleh menjejaskan juga kepada orang dewasa dan kanak-kanak.

FAKTOR KEINGINAN MENGUNYAH AIS

1) Kekurangan zat besi (Anemia)

Beberapa kajian menunjukkan bahawa individu yang mengambil cukup zat besi (8-18 mg zat besi sehari) jarang mengalami pagophagia. Orang yang kekurangan zat besi didapati mengalami keradangan lidah dan ais dapat mengurangkan keradangan ini. Kajian juga menunjukkan bahawa apabila kekurangan zat besi dirawat, katagihan ais juga akan pulih.

2) Masalah emosi

Beberapa isu emosi juga boleh mendorong kepada tabiat mengunyah ais. Sebagai contoh, seseorang yang mengalami tekanan boleh mengunyah ais untuk menenangkannya. Gangguan Obsesif Kompulsif (OCD) juga boleh menjadi puncanya. OCD adalah keadaan kesihatan mental yang membawa kepada tingkah laku kompulsif atau fikiran yang obsesif.

3) Dehidrasi

Dehidrasi ringan juga boleh menyebabkan orang mengidamkan ais ais. Kiub ais sejuk boleh melembapkan mulut dan bibir kering selain menghilangkan rasa dahaga. Ia juga boleh membantu menurunkan suhu badan pada hari yang panas. Simptom dehidrasi ringan adalah dahaga dan air kecil berwarna gelap. Sesiapa yang mengalami simptom dehidrasi yang lebih teruk, seperti kejang atau rasa pening perlu mendapatkan rawatan segera.

KESAN SAMPINGAN PAGOPHAGIA

Mengunyah dan menghisap ais tidak mempunyai apa-apa kesan negatif ke atas organ-organ badan ataupun menyebabkan apa-apa jenis penyakit serius. Walau bagaimanapun apabila ianya menjadi tabiat dan obsesi, tentu ada masalah sampingan yang boleh dialami. Terdapat sekurang-kurangnya 4 kesan sampingan akibat ketagihan ais ini:

1. Mengunyah dan menghisap ais secara berpanjangan boleh memberi tekanan kepada gigi dan gusi anda. Ia boleh menipiskan lapisan enamel dan juga menyebabkan gigi berlubang dan pecah. Anda boleh mengalami kerosakan gigi. Apabila anda melakukan rawatan gigi seperti “fillings” dan “crowns”, ais yang anda kunyah boleh menjejaskan rawatan ini. Bahagian kiub ais yang tajam juga boleh mencederakan mulut, gusi dan lidah.

2. Anda berisiko tersedak kiub ais masuk ke dalam paru-paru (choking)

3. Seperti yang dinyatakan di atas, salah satu sebab seseorang itu ketagih kiub ais adalah supaya ia dapat mengurangkan pengambilan makanan. Ini jika berlaku dalam masa yang panjang boleh menyebabkan kekurangan zat makanan ataupun malnutrisi.

4. Tabiat mengunyah dan menghisap ais yang kerap dan dilakukan di tempat-tempat awam ini dianggap sebagai tabiat buruk. Mengunyah ais akan mengeluarkan bunyi yang mengganggu orang sekeliling dan orang lain akan menganggap ianya satu tabiat yang pelik.

Mengambil air ais dalam kuantiti yang sederhana tidak memudaratkan badan. Kepercayaan bahawa meminum air ais menyebabkan pelbagai penyakit lelaki dan wanita adalah tidak benar sama sekali. Malahan ais boleh digunakan untuk mengurangkan banyak gejala-gejala seperti bengkak, kesakitan, keradangan, sakit mulut, loya dan muntah.


Petua Turun Temurun Guna Asam Keping Je Hilangkan Kecacingan Anak. Tiga Bahan Aje Buat Mandi.

Kecacingan adalah salah satu masalah kesihatan yang sering dihadapi anak-anak. Jika dibiarkan terlalu lama, adanya cacing dalam tubuh boleh mengganggu pertumbuhan dan perkembangan anak. Alasannya, cacing yang ada di dalam tubuh akan menyerap zat makanan anak yang ada dalam sel-sel darah dan usus.

Biasanya anak yang mengalami masalah cacing ini dikatakan terdedah kepada tabiat harian yang kurang bersih atau sistem sanitasi yang kurang efektif. Contohnya tidak mencuci tangan dengan bersih sebelum makan, tidak memakai selipar, atau bermain pasir tanpa pantauan. Makanan atau minum air yang dicemari dengan telur-telur cacing gelang juga boleh menyebabkan jangkitan.

Selain mendapatkan nasihat doktor untuk mengawal kecacingan ini, boleh juga mencuba petua yang diamalkan oleh nenek moyang kita dulu.

Sebagaimana perkongsian ini.

PETUA HILANGKAN CACING PADA KANAK-KANAK
Nak share sikit tips turun temurun macamana nak hilangkan cacing pada kanak-kanak. Boleh la cuba untuk anak- anak. Mana lah tahu dengan izin Allah SWT menjadi. Mudah je caranya, hanya perlu sediakan bahan berikut
1. Asam keping
2. Garam
3. Air

Cara penyediaan:

Masukkan asam keping dan garam ke dalam periuk. Kemudian masukkan air dan rebus sehingga garam larut.

Kemudian angkat dan campurkan dengan air biasa dan mandikan anak kita 2 kali sehari setiap pagi dan petang.

Amalkan selama dua atau tiga hari. Akan ada perubahan pada anak. Selalunya kalau anak kena cacing selera makannya kurang. InshaAllah selepas amalkannya anak akan lalu makan tanpa dipaksa.
Selamat mencuba.

Sumber: Wan Norma


Telinga Lelaki Pekak Sebelah? Patutlah Bila Panggil, Suami Tak Dengar!


Betik Rawat Jerawat Dan Kulit Mati? Macam Tak Percaya Kan.  Serius Ibu-Ibu  Kena Cuba Ni, Berbaloi!

Mengamalkan penjagaan kulit wajah tidak semestinya dengan produk  yang mahal sahaja. Sebaliknya, bahan-bahan semula jadi juga boleh membantu. Selain itu, menjaga pemakanan dan pengambilan makanan tambahan juga termasuk dalam list untuk penjagaan kulit. Tak salah juga kalau kita nak cuba pelbagai petua. Biarlah seiring petua dan pemakanan. Baru hasil nampak lagi mantap!

Dua kaedah guna bahan semulajadi ini boleh kekalkan kecantikan sebenar kulit kita. Malah paling penting membantu mengatasi pelbagai masalah lain. Jom amalkan sama-sama.

Betik Rawat Kulit Mati

Macam tak percaya dengan kuasa betik ni. Tapi itulah hakikatnya. Kalau nak tahu, betik adalah antara bahan alami yang digunakan untuk mencantikakan kulit. Ia boleh menanggalkan sel kulit mati dan mengurangkan masalah jerawat. Tapi macam mana nak cantikkan kulit dengan betik ni? Ikut petua ini.

Bahan-Bahan:

Betik

Air mawar

1. Pilih betik yang masak ranum.

2. Lenyek betik sehingga halus.

3. Tuangkan sedikit air mawar dan gaulkan lagi hingga sebati.

4. Kemudian lumurkan dan gosok perlahan pada wajah. Lakukan amalan ini setiap hari.

Rawat Mata Sembab

Tak hanya betik, kentang yang selalu kita gunakan dalam masakan pun ada banyak kelebihannya. Kentang paling berkesan merawat masa sembap. Nak rawat macam mana?

Bahan-Bahan:

Kentang

1. Gunakan ubi kentang yang segar.

2. Hiris nipis ubi kentang dan letakkan potongan tersebut di atas mata selama beberapa minit.

3. Basuh dan bilas muka dengan bersih.

4. Lakukan proses ini berkali-kali hingga mata kembali pulih.

Tak susah bukan? Kalau kita perasan memang banyak produk kecantikan menggunakan dua bahan ini sebagai bahan utama. Itu membuktikan kedua bahan ini memang terbaik dan mujarab. Selamat mencuba!


“Gaji Tak Cukup, Cari Barang Jual Buat Belanja Sekolah.” Ini Cerita Dua Beradik Berpakaian Sekolah Selongkar Tempat Sampah. Sedihnya Baca!

Tatkala kanak-kanak lain seusia mereka masih hanyut dibuai mimpi atau sibuk bersiap untuk ke sekolah, dua beradik ini sudah siap berpakaian lengkap uniform sekolah. Namun bukan sekolah yang menjadi destinasi utama.

Sebaliknya, mereka meredah suasana gelap menuju ke tempat buangan sampah. Tujuan mereka tidak lain dari mencari barangan kitar semula, bagi mendapatkan sedikit duit belanja persekolahan mereka.

Gambar dua beradik ini  tular di media sosial semalam selepas ia dikongsikan oleh Mohd Shahrizad  yang sempat mengambil gambar mereka sekitar jam 5:30 – 6:00 di Pasar Pelabuhan Klang, Selangor.

“Macam biasa, hari-hari 5:30-6:30 aku pergi pasar nak beli barang meniaga. keluar dari pasar masuk je dalam kereta aku perasan dua beradik ni pakai uniform sekolah,”

“Aku keluarkan telefon rakam budak-budak ni,” tulis Shahrizad.

“Dik, buat apa ni? Dia ingat aku nak marah dia pasal suara aku terkuat sikit.

“Cari barang nak jual bang nak buat duit belanja sekolah,” jawapan itu menimbulkan rasa sedih, lantas Shahrizad meninggalkan sedikit duit belanja kepada kedua beradik itu sebelum beredar.

Zaman sekolah dulu, aku pun pernah kutip tin dan surat khabar untuk dijual di tempat kitar semula. Tapi aku buat benda tu sebagai hobi, dan tak konsisten pun sekadar untuk tambah duit belanja.

Tapi dua beradik ini, kalau sampai sebelum ke sekolah pun sanggup selongkar tempat pembuangan sampah, mungkin kehidupan mereka begitu dhaif, sampai terpaksa buat begitu. Semoga Allah permudahkan rezeki mereka sekeluarga.

Berita tersebut tular sehingga mendapat perhatian daripada perhatian Pusat Khidmat Rakyat Dewan Undangan Negeri (DUN) Pelabuhan Klang dan sukarelawan Team Muafakat Klang. Selepas pemeriksaan dibuat,  identiti dua kanak-kanak yang sering menyelongkar tempat pembuangan sampah tersebut merupakan warga Myanmar.

Ahli Dewan Undangan Negeri (ADUN) Pelabuhan Klang, Azmizam Zaman Huri berkata, pihaknya bersama sukarelawan terbabit kemudiannya ke pasar berkenaan seawal pukul 4.30 pagi ini bagi menjejaki kanak-kanak berkenaan.

“Kami ke pasar berkenaan bagi mengesan dan mengenalpasti identiti kanak-kanak itu kerana tidak mendapat maklumat yang lengkap bagi menghulurkan sedikit bantuan dan sumbangan.

“Alhamdulillah, pihak kami dapat berjumpa dengan keluarga tersebut hasil maklumat yang diperolehi daripada pengunjung dan pekerja di pasar Pelabuhan Klang,” katanya dalam satu kenyataan di sini hari ini.

Beliau berkata, pasangan ibu bapa adik-beradik tersebut merupakan pelarian Rohingya yang mendapat perlindungan daripada United Nation (UN).

Bapa kanak-kanak terbabit dikenal sebagai Nur Islam Abdul Husson, 43, dan isterinya, Nujumah Khatu Sultan Islam, 43, tinggal di negara ini sejak 20 tahun lalu.

“Nur Islam bekerja sebagai pembantu di kedai menjual sayur-sayuran di pasar berkenaan dengan upah RM50 sehari, manakala isterinya tidak bekerja.

“Pasangan ini mempunyai enam anak berumur 14 hingga setahun dan menyewa di sebuah rumah kedai berhampiran pasar berkenaan.

“Disebabkan gaji diperoleh tidak mencukupi, mereka terpaksa mencari barang-barang lusuh untuk dijual bagi menampung kehidupan lapan beranak,” katanya kepada Sinar Harian.

Tambah beliau,  sewa dan bayaran utiliti rumah yang mereka diami sekarang dibayar oleh majikan bapa anak-anak tersebut.

“Difahamkan, dua kanak-kanak, Mohammed Jubair, 14, dan adiknya, , Sufaidah Nur Islam, 11, bersekolah di Sekolah Wesley Methodist, salah sebuah sekolah swasta di Klang,” katanya.

Tambah Azmizam, atas dasar kemanusian pihaknya akan mencari jalan membantu keluarga tersebut bagi meringankan kos perbelanjaan persekolahan dua kanak-kanak itu meskipun adalah warga asing.

“Orang ramai yang ingin menyumbang boleh hubungi keluarga tersebut di talian 011-25481224,”ujarnya.

Sumber: Milosuam & Sinar Harian


Lebih 45 Tahun Jadi Pakar Bidan Hari Ni Dr Hamid Arshat Umum Bersara, Undang Rasa Sebak Warganet!

Siapa sahaja yang tidak mengenali figura hebat ini yang tinggi ilmunya dalam bidang kedoktoran sakit puan dan perbidanan, Dr Hamid Arshat. Telah puluhan tahun menabur bakti, merawat pesakitnya dan hari ini beliau membuat pengumuman untuk bersara dan info tersebut dikongsikan di akaun facebooknya dan menarik perhatian warganet.

Pengumuman Bersara Perkhidmatan Pakar

Alhamdulillah. Segala puji bagi Allah. Melimpah nikmat keatas diri saya dan keluarga. Lebih 51 tahun diberi peluang jadi doktor dan lebih 45 tahun jadi pakar bidan.
Tiba masa untuk saya mengundur diri dan bersara. Banyak perkara dan hal2 peribadi dan keluarga perlu diselesaikan selum bertemu dengan Maha Pencipta.

Semoga sedikit sisa-sisa hidup yang masih ada dilimpahi dengan segala nikmat dan keberkatan dari Allah SWT serta dapat pengampunan segala dosa, aamin ya robbal alamin.

Bukan mudah untuk mengambil satu keputusan yang amat besar ertinya dalam hidup saya. Masih ramai yang memerlukan perkhidmatan saya, malah staff saya perlu menolak permohonan pesakit-pesakit  untuk buat temujanji dengan saya.

Situasi begini menjadikan hati amat sedih dan pilu kerana tidak dapat membantu mereka yang memerlukan. Ada kala timbul perasaan berbelah bagi, namun saya terpaksa cekal dan mengawal perasaan. Semoga ini adalah satu keputusan muktamad dan saya tidak akan merasa kesal kemudian hari.

Ribuan Terima kasih.

Saya mengambil kesempatan ini untuk mengucapkan jutaan terima kasih atas kepercayaan kepada saya memberi nasihat dan buat rawatan kepada pesakit-pesakit saya. Kepada mereka yang berjaya mendapat zuriat dan sembuh dari penyakit mereka saya ucapkan tahniah. Yang belum berjaya dan tidak kesampaian hajat mereka, bersabar dan terus berdoa sambil jangan putus usaha.

Mohon Maaf

Saya juga mohon Maaf atas segala kesalahan dan kesilafan, samaada yang sengaja dan tidak sengaja, yang nyata dan yang tersorok. Saya akui saya ada banyak kelemahan dan kekurangan pada diri dan peribadi saya. Manusia memang tidak sempurna dalam semua bidang. Hanya Allah sahaja yang Maha Sempurna.

Mohon Doa restu

Saya mohon doa agar Allah kuatkan Iman, kurniakan kesihatan dan kekuatan serta kebahagiaan dan kesejahteraan hidup. Aamin ya robbal alamin.

Kita tidak terlepas dari ujian Allah, itu semua adalah lumrah hidup. Ada kala kita naik menjulang tinggi dan ada kala kita jatuh kelurah jauh ke bawah. Hanya ketabahan dan kesabaran serta keyakinan terhadap pertolongan Allah SWT yang bolih meneruskan perjalanan hidup kita.

Marilah kita hapuskan perangai hasad dengki, iri hati dan dendam kerana kesemua itu perosak pembangunan insan dan ummah..

Meninjau di rungan komen, rata-rata warganet mengucapkan selamat bersara dan  tidak kurang juga ramai sebak di atas pengumuman yang dibuat oleh Dr Hamid Arshat lebih-lebih lagi buat mereka yang pernah mendapat khidmat dan rawatan bersamanya.


“Baru Kehilangan Bapa, Gagal Hubungi Ibu Di ICU…”Kanak-kanak Ni Cekal Jalani Kuarantin Sendirian, Buat Ramai Rasa Sebak!

Kehilangan orang tersayang cukup memeritkan, hanya dengan rasa reda dan tabah sahaja mampu untuk  seseorang itu berasa kuat  menerima ujian kehilangan orang tercinta. Namun apalah daya bagi kanak-kanak berusia 12 tahun ini. Sungguh tidak dapat dibayangkan betapa berat ujian yang sedang dilaluinya.

Baru sahaja kehilangan ayah tersayang angkara Covid-19, gagal pula untuk menghubungi ibunya yang di ICU. Terpaksa pula bersendirian di rumah jalani kuarantin kerana dirinya juga positif covid-19. Semua ini bukan mudah untuk ditempuh buat kanak-kanak yang bernama Arshad. Sungguh tabah dan cekal hatinya!

Dugaan Yang Cukup Berat

Kanak-kanak lelaki berusia 12 tahun ini bernama Arshad, kuarantin sendirian dirumahnya, selepas swab test kedua positif covid19.

Bapanya berusia 38 tahun baharu sahaja meninggal dunia kerana covid19. Tiga adiknya dibawa ke rumah saudara mereka kerana negatif covid19, manakala ibu Arshad dan adik bongsunya ditahan di hospital berikutan keadaan level oksigen yang sangat rendah.

Zalifah Ithnin, pengerusi Kluang Community Welfare Association (PETAK) datang memberi sumbangan makanan kepada Arshad selepas mengetahui perkara ini. Setiap hari saudara-mara Arshad datang menghantar makanan buat kanak-kanak itu. Arshad tiada pilihan kecuali kuarantin sendirian di rumah.

Gagal Hubungi Ibu Di ICU

Yang menyedihkan kita, Arshad memaklumkan kepada Zalifah, Arshad gagal menghubungi ibunya yang berada di ICU sejak semalam kerana ibunya tidak lagi menjawab panggilan telefon dan Arshad nampak sedih serta keliru berikutan baharu sahaja kehilangan bapanya.

Keep Strong Arshad. Hugs dari jauh

Sesungguhnya Allah SWT memberikan ujian hebat ini kerana Allah SWT sayang kepada Arshad sekeluarga.

Terima kasih Zalifah Ithnin dan NGO PETAK kerana menyampaikan sumbangan buat adik Arshad.

Sediakan Tempat Kuarantin Khas

Dicadangkan kepada Kerajaan agar menyediakan tempat kuarantin khas yang selesa dan selamat untuk kanak-kanak positif covid19 yang ibubapanya di ICU, supaya kanak-kanak dapat dijaga dengan baik dari segi mendapatkan rawatan, mendapat sokongan emosi dan sebagainya, memandangkan bilangan pesakit covid19 kritikal dari dalam kalangan ibubapa muda semakin meningkat.

Kementerian Pendidikan juga kena dapatkan data terkini kanak-kanak yang kehilangan ibubapa di Malaysia. Pasca Covid19 bakal melukakan hati ramai pihak kerana sudah pasti bilangan anak-anak yatim di sekolah-sekolah meningkat mendadak.

Andainya kita mahu memberi sumbangan, berilah sumbangan kepada anak-anak yatim kerana setiap sen yang kita belanjakan jika disampaikan kepada insan yang berhak akan menjadi bekalan pahala sedekah yang berpanjangan buat kita di Akhirat nanti.

Bersama-sama kita doakan kesembuhan segera buat Arshad, ibu Arshad dan adiknya, serta semua pesakit Covid19 yang berada di ICU.

This news really broke my heart..

Nak tahu, KELUARGA ada hadiah wang tunai RM500 nak beri kepada anak-anak anda! Caranya mudah sahaja, anda perlu kongsikan perasaan rasa bangga menjadi anak Malaysia.


“Terima Anak Pada Usia Sebegini Adalah Rahmat.” Jamal Abdillah Timang Anak Keempat Pada Usia 61 Tahun. Tahniah!

Berkongsi berita gembira itu, Jamal atau nama sebenarnya, Jamal Ubaidillah Ali berkata, tiada apa yang mampu dizahirkan beliau selain mengucapkan rasa syukur pada Allah kerana diberikan rezeki cahaya mata.
“Allah sahaja yang tahu perasaan saya ketika ini. Menerima anak pada usia sebegini adalah rahmat yang sukar digambarkan dengan kata-kata. Saya dan isteri menerima kelahiran ini dengan penuh rasa syukur,” kata Jamal lagi.

Berdasarkan perkiraan tarikh yang dibuat oleh doktor sebelum ini, Jamal berkata, isterinya pada awalnya dijangka melahirkan anak mereka pada 17 November ini.


Cantikkan Tingkap Nako Dengan DIY Sticker. Cukup Mudah & Modal Pun Tak Besar. Begini Caranya!

Bosan dengan gaya yang sama pada kediaman anda, apa kata berikan sedikit suntikan kelainan. Dapur misalnya tempat menyediakan hidangan untuk keluarga, pasti anda ingin suasana yang menarik sekali gus menyuntik semangat untuk memasak bukan?

Apa kata berikan sedikit sentuhan untuk tukar tingkap yang biasa menjadi luar biasa. Lebih menyeronokkan jika anda  meminta anak-anak membantu. Lakukan bersama di hujung minggu, pasti membuatkan anda dan anak-anak berseronok bekerjsama.

Jom  semak dan faham langkah yang telah dikongsi oleh Suhana Mat Rasu ini.

Bahan-bahan :

1.Mirror sticker (wallpaper untuk cermin) beli dari Mr Diy..1 roll saiz 90cmX2m.

Harga RM23.50..cukup segelung ni utk tingkap 2 panel

2.Air yang di campur sabun

3.Gunting dan pen marker

Cara-caranya:

1.Keluarkan cermin dari framenya. Cuci bersih.

2.Letak cermin atas gulungan mirror sticker. Ambil marker pen dan lukis ikut bentuk cermin. Kemudian potong miror sticker ikut panjang dan lebar yg telah ditandakan.

3.Basahkan cermin dengan air yang bercampur sabun.

4.Buka kepingan plastik dari mirror sticker yang telah dipotong. Plastik lapik ni sangat nipis, perlu teliti.

5.Tampal pada cermin. Ratakan gunakan kain untuk tolak mirror sticker dari tengah ke tepi di samping hilangkan gelembung udara jika ada. Pasang mirror sticker ni pada SALAH SATU bahagian cermin sahaja

6.Cermin yang telah siap dipasang mirror sticker letakkan kembali di tempat asal  (frame tingkap)

Sumber : Suhana Mat Rasu


Amal Makan Semeja Anak Beranak, Banyak Kebaikannya. Dr Ni Kongsikan Ikut Pengalamannya!

Ada orang melihat ruang makan  keluarga bukan sekadar perlu ada meja dan kerusi makan semata-mata untuk terlihat sempurna.

Namun menjadikan ruang makan sebagai ruang tumpuan utama untuk membentuk sahsiah dan disiplin ahli keluarganya.

Ini sebagaimana perkongsian pengalaman dari doktor ini. Jom baca dan semoga bermanfaat.

MEJA MAKAN

Ni meja makan di rumah saya. Anda lihat susun atur atas meja tu. Pinggan plastik dan cawan plastik itu anak saya yang berumur 2 tahun yang susun.

Dulu, Ibubapa saya latih kami adik-beradik beberapa perkara.

[1] Bila tiba masa makan, tak kiralah kami lapar atau tidak, dah makan atau belum, kami kena berkumpul di meja makan di dapur. Pada hari minggu, minum petang dan makan malam adalah waktu wajib berkumpul. Pada hujung minggu, semua waktu makan adalah waktu wajib berkumpul.

[2] Masa makan, adalah masa beri laporan harian. Belajar apa di sekolah, makan apa di sekolah, tonton kartun apa petang tadi, keputusan peperiksaan, dan sebagainya. Masa itu jugalah nak sampaikan pesan apa-apa. Cikgu suruh bawa kertas warna, tarikh mesyuarat PIBG, dan lain-lain.

[3] Apa sahaja yang dihidangkan, kami kena makan. Tak ada istilah, kalau lauk tu saya tak suka, saya akan dapat lauk gantian (contoh:telur goreng). Jangan berangan. Kalau kami keluar makan pula, kami selalunya akan order makan hidang, jarang ala-carte. Jika order ala carte, kami order makanan lain-lain, tapi pasti kami kongsi supaya semua orang dapat rasa.

Nampak macam ibubapa saya rigid, tapi sebenarnya ada banyak kebaikan dalam amalan yang mereka budayakan ini.

[0] Adik beradik saya, semuanya jadi doktor(seorang masih pelajar perubatan).

[1] Jimat masa dan tenaga. Semua orang makan serentak, jadi perlu makanan hidang sekali dan cuci pinggn mangkuk juga sekali harung.

Di samping itu, waktu makan juga jadi teratur. Ini baik untuk kesihatan tubuh badan.

[2] Ada masa bersosial yang tetap. Aktiviti dan peristiwa harian dilaporkan kepada ibubapa setiap hari. Kerana laporan-laporan ini, ibubapa saya kenal hampir semua kawan-kawan saya dan adik-adik saya. Kami juga sentiasa sepakat dalam membuat keputusan.

[3] Adik-beradik saya tiada yang cerewet bab makan. Kami makan semua aneka lauk-pauk, kuih-muih, buah-buahan, sayur-sayuran, asalkan halal. Ketika anak saya berumur 6 bulan, ibubapa saya dah ajar anak saya rasa(bukan makan) makanan harian yang kami makan. Hasilnya, kini anak saya tak cerewet sangat bab makan. Peria pun dia makan.

Selain itu,

[4] Anak saya membesar lihat atok nenek dia, pakcik makcik dia, ibubapa dia makan pakai tangan dan pakai sudu garfu, jadi pada umur dia 1 tahun, dia dah mula belajar gunakan peralatan. Kawalan motor halus mula dilatih pada usia itu.

Umur dia 2 tahun, dia dah pandai pegang pensel dengan cara yang betul(macam orang dewasa pegang). Saya tak ajar bagaimana nak pegang, saya cuma perlihat macam mana saya pegang pensel.

[5] Pada umur 2 tahun setengah, anak saya dah tahu meja makan adalah tempat untuk berkumpul. Dia tahu bagaimana nak susun atur pinggan dan cawan di atas meja. Setiap hari, jam 10 pm, bila saya balik dari pada kerja. Anak saya akan teman aku makan malam. Tak kiralah dia dah makan ke belum, dia akan makan bersama, atau teman saya makan.

[6] Saya ada pembantu rumah. Selepas makan, pembantu rumah akan kemas meja. Jadi, selepas makan, anak saya akan ambil tisu dan lap meja. Kalau makan di luar pun, selepas makan, dia nak lap meja. Dia lap tak bersih pun. Yang penting dia faham konsepnya.

Pada saya, dalam setiap rumah, meja makan adalah pusat pentadbirannya. Di situlah, rezeki dinikmati. Disitulah diskusi dan perbincangan di lakukan. Disitu jugalah, budaya, disiplin dan sahsiah dibentuk.

Oleh itu, pastikan meja makan di rumah anda sentiasa kemas, bersih dan teratur. Semoga kita semua sukses!

Dr. Kamarul Ariffin Nor Sadan
Aktivis Meja Makan

Nota: Jika tiada meja makan, gantikan dengan tikar. Sama sahaja mujarabnya.


Alhamdulillah, Agong, Permaisuri Bebas Covid-19, Selesai Jalani Kuarantin.

Hari ini rakyat Malaysia melahirkan rasa kesyukuran setelah Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah dan Raja Permaisuri Agong, Tunku Hajah Azizah Aminah Maimunah Iskandariah, selesai menjalani kuarantin diri selama 14 hari dan disahkan bebas COVID-19.

Datuk Pengelola Bijaya Diraja Istana Negara, Datuk Ahmad Fadil Shamsuddin, berkata Seri Paduka berdua dan ahli keluarga berada dalam keadaan sihat walafiat dan menzahirkan penghargaan kepada rakyat atas doa dan keprihatinan semua terhadap kesejahteraan dan kesihatan Seri Paduka sekeluarga.

Seri Paduka berdua dan keluarga menjalani kuarantin diri di Istana Negara seperti dinasihatkan oleh Kementerian Kesihatan (KKM) susulan pengesahan beberapa kakitangan Istana Negara positif COVID-19 oleh pihak KKM dua minggu lalu.

Berikutan kes-kes positif itu, sejumlah 116 kakitangan Istana Negara turut diarah oleh KKM menjalani saringan dan kuarantin diri selama 14 hari yang juga berakhir pada hari ini,” katanya dalam kenyataan, hari ini.

Ahmad Fadil berkata, Al-Sultan Abdullah yang amat prihatin terhadap perkembangan terkini wabak COVID-19, mengulangi titah agar rakyat mematuhi semua nasihat dan perintah yang dikeluarkan KKM dan pihak berkuasa, khususnya perintah kuarantin diri dan Perintah Kawalan Pergerakan (PKP).

“Seri Paduka turut menzahirkan perasaan amat sedih kerana masih ada rakyat Malaysia yang ingkar PKP atas kepentingan diri sendiri, menyebabkan peningkatan kes COVID-19 positif dan pertambahan kawasan zon merah.

“Marilah kita bersama memainkan peranan membantu meratakan lengkungan jangkitan COVID-19 ini dengan terus berada di rumah.

“Jika perlu keluar untuk membeli barang keperluan, pakailah penutup hidung dan mulut serta amalkan penjarakan sosial,” katanya.

Ahmad Fadil berkata, Seri Paduka menzahirkan penghargaan dan sanjungan tinggi kepada KKM, Polis Diraja Malaysia dan Angkatan Tentera Malaysia, khususnya wira dan wirawati di barisan hadapan atas ketabahan dan pengorbanan menjalankan tanggungjawab tanpa mengira penat lelah.

Peratusan tinggi pesakit COVID-19 yang pulih dan peratusan kematian di Malaysia yang rendah membuktikan bahawa kerajaan mempunyai tatacara pengendalian pandemik di antara yang terbaik di dunia.

Seri Paduka berdua turut menzahirkan ucapan takziah kepada semua ahli keluarga mangsa COVID-19 dan berharap mereka tabah menghadapi dugaan.

“Seri Paduka Baginda Berdua turut menzahirkan harapan agar rakyat terus bersama berdoa memohon ihsan Allah SWT semoga Malaysia sentiasa di dalam lindungan dan rahmat-Nya dan pandemik ini diakhiri dengan segera,” kata Ahmad Fadil. – BERNAMA


Uncle Cina Kongsi Khasiat Sengkuang Cina, Patutlah Ramai Cari Buah Ni

Sebenarnya ramai yang tidak tahu khasiat buah sengkuang cina ini. Ia juga dinamakan sebagai water chestnut dalam bahasa Inggeris.

Sengkuang cina merupakan sayur-sayuran air yang sering menjadi makanan ruji bagi kaum Cina.

Kagum dengan wanita itu, uncle cina itu berkongsi petua memberi tahu sengkuang cina ini bagus untuk menyejukkan badan yang menjadi amalan masyarakat cina.

Hari tu jumpa ubi sengkuang cina ni kat supermarket, tgh syok2 memilih ada sorang uncle cina tu menyapa.

‘halo.. hai.. you melayu ka?’.. saya pon ‘ ya uncle.. sy melayu’..
uncle tu pon mcm happy ‘wah! Tak sangka ar, olang melayu pon pandai makan ini!,biasa olang cina saja… You pandai a mkn ini?’..

saya pon ‘ya, pandai la jugak’..
‘apa mcm you makan ini?’ .
‘saya mkn mcm tu saja, kadang2 saya potong2 kecik2 letak dlm air atau laicikang’..

UNCLE CINA KONGSI KHASIAT

‘wah you manyak pandai ar, ini a manyak bagus o, kasi sijuk itu badan’.. uncle pon berlalu dengan senyuman.

Aku ingat dia nak tumpang pilih sekali.  Maka kita pilih yg besar na.. sapa yg tak biasa mkn boleh try… Sedap rasanya macam air kelapa muda versi boleh di kunyah2.. hilang dahaga + kenyang jugak…

EXTRA

KHASIAT SENGKUANG CINA KENA TAHU

Menurut sorotan kajian yang lepas, tumbuhan ini memang punya banyak khasiat. Dalam pada itu, setiap 100 gram (3.5 auns) sayuran ini mungkin akan mengandungi nutrisi seperti yang berikut:

Kalori – 97 kcal
Karbohidrat – 23.9 gram
Lemak – 0.1 gram
Protein – 2 gram
Serat – 3 gram

1. Sebatian antioksidan
Sebatian antioksidan yang wujud secara semula jadi di dalam sayuran ini adalah sangat penting bagi melindungi tubuh badan individu daripada sebarang aktiviti radikal bebas.

Radikal bebas yang terkumpul dan terjadi di dalam tubuh badan mungkin akan melemahkan sistem imun lantas meningkatkan risiko kondisi kronik seperti diabetes dan kanser.

Berita baik buat anda, kandungan ferulic acid, gallocatechin gallate, epicatechin gallate, dan catechin gallate di dalam sayuran ini akan dapat bantu meneutralkan aktiviti radikal bebas itu.

2. Membantu dalam penurunan berat badan

Seperti mana yang telah kami nyatakan di atas tadi, tumbuhan ini mengandungi jumlah kalori yang sangat rendah. Jadi, ia sangat sesuai diambil jika anda mahu kawal berat badan.

Bukan itu sahaja, sengkuang ini juga adalah antara jenis high volume food dengan kandungan air sekitar 74% sekali gus mampu bantu individu rasa kenyang dengan lebih lama.

3. Menyokong sistem penghadaman tubuh badan
Dipercayai, 12% daripada jumlah keperluan serat seharian individu itu boleh dipenuhi hanya dengan ambil sengkuang ini lantas membuktikan ia memang kaya dengan nutrisi ini.

Dengan khasiat ini, maka masalah berkaitan dengan sistem pencernaan seperti kondisi sembelit, cirit-birit, buasir, asid refluks dan lain-lain lagi mungkin akan dapat dielakkan.

4. Mengurangkan risiko sakit jantung
Dalam amalan rawatan tradisional orang lama, sengkuang ini juga mungkin sering digunakan untuk membantu merawat masalah tekanan darah tinggi serta isu yang berkaitan.

Pengambilannya turut dipercayai mampu menurunkan risiko sakit jantung ekoran tekanan darah yang sudah terkawal serta sangat tinggi dengan nutrien kalium dan potasium.

Khasiat sengkuang ini #5. Menyejukkan badan
Antara khasiat yang mungkin paling menarik, sayuran ini turut dipercayai mampu menyejukkan badan. Ia adalah kesan yang hampir sama seperti ketika anda minum air kelapa.

Tambah lagi dengan cuaca di negara kita yang kerap sahaja panas, agak sesuai untuk anda ambil tumbuhan ini!

Khasiat sengkuang ini #6. Mengelakkan kanser
Antara oksidan yang wujud di dalam tumbuhan ini adalah ferulic acid. Saintis mendapati bahawa ia mampu membantu menghambat dan melawan pertumbuhan sel kanser.

Antara jenis kanser yang dipercayai dapat dielakkan adalah kanser kulit, tulang, tiroid dan payudara!

7. Bagus untuk bayi demam kuning
Penyakit jaundis itu mungkin biasa akan berlaku kepada bayi yang baru lahir. Dalam perubatan tradisional, ramai ibu bapa yang menggunakan kunyit, bawang dan lain-lain herba termasuk juga sengkuang ini untuk dijadikan ubatan sapuan.

Pun begitu, anda harus tahu bahawa tidak wujud bukti saintifik yang kata khasiat sengkuang cina ini betul berkesan atau tidak dan ia mungkin harus kekal sebagai alternatif sahaja.


Jangan Tak Tahu Rupanya Daun Kari Boleh Rawat Masalah Rambut, Begini Langkahnya!

Daun kari yang selalunya dijadikan penambahan aroma dalam masakan kari tidak hanya khusus untuk masakan sahaja. Daun yang satu ini selain dijadikan ulam yang baik untuk kesihatan, rupanya juga baik dalam merawat masalah rambut.

Antara masalah rambut yang dapat dirawat dengan daun kari ini adalah mencegah uban, melebatkan rambut dan memperbaiki akar rambut yang rosak. Berikut merupakan 5 khasiat daun kari yang baik untuk rambut.

Meningkatkan Pertumbuhan Rambut
Dengan menggunakan daun kari secara teratur pada rambut, terbukti dapat membantu untuk meningkatkan pertumbuhan dan juga memperkuat akar rambut. Yang perlu dilakukan adalah mengambil beberapa daun kari dan mengeringkannya di bawah sinar matahari.

1. Ambil daun kari dan keringkan.

2. Tumbuk daun kari hingga halus dan campurkan dengan yogurt.

3. Sapukan pada rambut dan cuci bersih.

Cegah Uban Kepala
Ini pula petua mujarab dalam memulihkan uban rambut. Uban dikatakan tumbuh bukan disebabkan oleh faktor usia sebaliknya ketidakseimbangan dalam diet harian yang kita ambil.

1. Tumbuk daun kari hingga lumat bersama sedikit minyak zaitun.

2. Kemudian sapukan pada rambut yang beruban.

3. Biarkan sekejap dan cuci bersih.

Rambut Rambut Rosak
1. Ambil dua tiga helai daun kari dan campurkan dengan susu.

2. Buatkan masker dan letakkan pada rambut.

3. Biarkan seketika dan cuci bersih.

Cegah Rambut Nipis
Faktor hormon membuatkan rambut mulai gugur dan makin menipis. Antioksidan yang tinggi dalam daun kari mampu menguatkan folikel rambut dan meningkatkan pertumbuhan rambut.

1. Tumbuk beberapa daun kari.

2. Kemudian campurkan dengan sedikit minyak.

3. Sapukan pada kulit kepala.

Cegah Kelemumur
Antioksidan yang tinggi pada daun kari juga dapat membantu masalah sel kulit mati pada kulit kepala yang seterusnya mengakibatkan masalah kelemumur. Tumbuk halus dan sapukan pada kawasan kelemumur.


Gara-Gara PKP, 3 Minit Sebelum FB Live Ibu Terkejut Anak Minta Kebenaran Kahwin Segera.

Setelah pengumuman Perdana Menteri pada hari Isnin lalu mengenai perlaksanaan Perintah Kawalan Pergerakan, rupanya ramai pasangan yang bakal berkahwin dalam tempoh terdekat telah mengambil keputusan untuk nikah semalam pada 12.1.2021.

Memikirkan tak tahu bila tempoh PKP berlangsung didapati ramai pasangan membuat keputusan melangsungkan perkahwinan segera.

Begitulah yang dilalui oleh seorang ibu yang mendapat tahu anaknya ingin bernikah pada hari akhir sebelum PKP.

Puan Nik Eliani Nik Nawi yang juga terkenal sebagai cikgu Bahasa Inggeris yang sering membuat Live di FB, berkata, beberapa minit sebelum live anaknya memberitahu untuk berkahwin pada 12.1.2021.

Jika ikut perancangan majlis perkahwinan bakal diadakan pada 6 Feb 2021. Malah menurutnya lagi, dewan telah disewa dan baju pengantin telah siap sedia untuk majlis.

Namun siapa sangka, kita hanya mampu merancang. Bagaimana pun majlis kenduri kahwin tetap diadakan tetapi akan dilaksanakan selepas PKP.

Umum pastinya tahu, jika atas perintah PKP, sebarang urusan melibatkan orang ramai harus ditunda termasuk perkahwinan.

Selanjutnya ikuti perkongsian ibu ini.


“Berangkat Sehari Selepas Ulang Tahun Kelahiran..”-Zizi Kirana & Suami Teruja Tunai Umrah Bersama!

Sebelum ini telah banyak kita dengar tentang cerita yang indah-indah berkenaan peluang mengerjakan ibadah umrah bersama pasangan di Tanah Suci. Secara tidak langsung, kita juga berharap dan berasa teruja agar suatu hari nanti kita juga dapat menjejakkan kaki ke sana untuk sama-sama merasai indahnya menunaikan ibadah bersama pasangan tercinta.

Tidak ketinggalan juga buat penyanyi, Zizi Kirana mengakui sungguh teruja untuk berangkat menunaikan ibadah umrah buat kali pertama bersama suami tercinta, Yusuf Bahrin.

Menerusi laporan Harian Metro, penyanyi Zizi Kirana, 37, mengakui sangat teruja untuk berangkat ke Kota Suci bagi menunaikan ibadah umrah buat kali pertama bersama suami tercinta, Yusuf Bahrin.

Difahamkan pasangan secocok ini akan berangkat menunaikan ibadah umrah buat kali pertama pada 24 Januari ini.

“Insya-Allah, menjelang 24 Januari ini saya akan ke Tanah Suci untuk menunaikan umrah, sehari selepas tarikh ulang tahun kelahiran saya.

“Ini adalah kali pertama untuk saya dan suami menunaikan umrah. Jadi, memang kami sangat teruja untuk umrah kali pertama ini,” ujarnya.

Bertanya lanjut berkenaan persiapan sepanjang berada di sana, nyata isteri kepada pelakon Yusuf Bahrin ini begitu teruja berkongsi apa yang telah dilakukan olehnya dari sudut persiapkan diri dengan ilmu ibadah, ubat-ubatan serta penyediaan pakaian musim sejuk.

“Persiapan semuanya sudah disiapkan. Kami memang serta kelas umrah di samping beberapa persiapan lain seperti pakaian dan sebagainya.

“Yang mencabarnya adalah saya dimaklumkan dalam tarikh kami di sana adalah waktu kemuncak musim sejuk. Saya pula jenis orang yang tak tahan dengan cuaca sejuk,” katanya.

Zizi berkata, dia menganggap semua itu adalah ujian Allah untuknya. Dia juga sudah menyiapkan ubat-ubatan dan pakaian musim sejuk.

Zizi juga berdoa agar semua urusannya dan suami dipermudahkan.

“Doa dan harapan saya, tentunya agar dikurniakan zuriat dalam rumah tangga kami. Pada masa sama, saya berharap proses ibadah umrah kami dipermudahkan Allah,” katanya.

Sumber : Harian Metro


“Tanya Husband, Betul Ke Anak Kita. Kenapa Macam Lain.” Tertukar Anak Di Hospital, Ibu Ni Kongsi Detik Cemas, Syukur Dapat Semula Bayi!

tular di media sosial seorang wanita yang berkongsi kisah bayi yang baru dilahirkannya ‘tertukar’ dengan bayi yang lain selepas dibawa pulang ke rumah dari sebuah hospital swasta.

Dikenali sebagai Siti Jamumall, ini memberitahu perkara tersebut hanya disedari di rumah apabila berasa ada yang ‘tidak kena’ apabila tag nama yang dipakaikan pada kaki bayi mereka adalah nama ibu yang berlainan.

Siti Jamumall atau nama sebenarnya Siti Suriani melahirkan seorang bayi lelaki pada Jumaat (11 Jun) jam 2.36 pagi, manakala bayi lelaki berkenaan dilahirkan pada Khamis (10 Jun) jam 3 petang mengikut maklumat yang tertera pada tag.

Pasangan ini kemudiannya bergegas kembali ke hospital berkenaan untuk mendapatkan kembali bayi mereka.

Menerusi siaran langsung terbaharu, Siti menjelaskan debaran mereka sedikit reda apabila menghubungi pihak hospital dan berjaya mendapatkan ibu sebenar kepada bayi berkenaan yang sudah pulang ke rumah.

Ibu sebenar kepada bayi berkenaan yang tiba di hospital, memberitahu bahawa mereka (keluarga ibu bayi itu) juga tidak perasan akan bayi yang tertukar, didakwa kerana tidak menyemak dengan teliti penama yang ada pada tag berkenaan.

Sebab pasangan tu merupakan anak yang pertama (dilahirkan), dan juga ibunya juga (bersalin) czer. Jadi diorang duduk berdua, diorang dah sayang sangat baby tu. Syukur sangat sebab anak saya duduk dengan orang yang baik.

“Ibu tadi datang pun dia memang mata bengkak (menangis), sama-sama mata bengkak. Dia pun dah sayang anak ni, dia rasa sedih nak pulangkan. Saya terdiam, speechless. Takda pun nak marah ke apa, memang fikir anak je waktu tu..ada hikmah di sebaliknya,” katanya.

Malah, dalam tempoh tertukar itu, masing-masing sudah saling menyusukan bayi yang ada dalam pangkuan mereka sekaligus timbul kasih dan sayang daripada naluri seorang ibu.

Kes ini berjaya diselesaikan setelah kedua-dua mereka ‘bertukar’ semula bayi berkenaan dengan kerjasama pihak hospital.

kejadian ini merupakan pengajaran baginya dan semua ibu yang bakal melahirkan cahaya mata. Dia turut mengucapkan terima kasih kepada semua pihak yang terlibat dalam mendapatkan kembali anaknya.


Saya Tak Perlu Satukan Ibu Dan Fazura Kerana Secara Natural ‘Bonding’  Sudah Ada.  Di Situ Sudah Nampak Betapa ‘Cantiknya’ Hubungan Mereka- Fattah

Bahagia itu sederhana, biar tak kaya harta namun cinta dan kasih sayang itu yang lebih bermakna. Perkahwinan Hero Seorang Cinderella bersama Nur Fazura Sharifuddin nyata melengkapi kehidupan merpati dua sejoli ini.

“Lebih membahagikan bila mana pelakon Suri Hati Mr Pilot ini mendapat restu dan doa dari wanita terindah dalam hidupnya iaitu ibunya. Biar tidak pernah bersua muka namun, pertama kali berjumpa kedua-duanya cukup mesra dan boleh ‘get long ‘bersama.

“Orang selalu beranggapan mertua dan menantu sukar untuk serasi bersama. Apa tidaknya dua orang yang berbeza cara hidup dan tidak membesar bersama, namun masih boleh bermesra seolah-olah sudah lama kenal.

“Ibu layan Fazura seperti anaknya yang dijaga sejak kecil dan begitu juga dengan Fazura sendiri. Pertama kali saya membawa Fazura bertemu ibu dan nampak chemistry antara mereka, daripada situ saya sudah dapat rasa akan restu dan persetujuan daripada wanita yang cukup terindah dalam hidup saya.

“Lagipun ibu tetap ibu dan dengan sesiapa sahaja dia mudah mesra dan ramai yang boleh get long dengannya kerana sangat terserlah sifat keibuannya. Bahkan, peminat saya di luar sana kalau bertemu pun sudah memanggilnya ibu.

“Mungkin sebab itu saya tak perlu untuk menyatukan ibu dan Fazura kerana secara natural ‘bonding’ antara mereka sudah ada. Fazura sendiri melayan ibu saya seperti ibunya sendiri dan nampak di mata kita akan ‘cantiknya’ hubungan yang terjalin antara mereka berdua.

“Ibu dan Fazura masing-masing memiliki sifat penyayang dan daripada situ saya dah nampak memang Fazura memang jodoh terbaik yang sememangnya direstui oleh ibu dan ahli keluarga yang lain,”ujar Fattah yang mengakui tak sabar untuk menyambut Ramadan dan raya sebagai seorang suami buat pertama kalinya tahun ini.

Tidak Merancang Soal Anak

Nekad untuk menjadi seorang suami yang baik, anak yang mithali, Fattah mengakui sentiasa mengharapkan doa dan restu daripada kedua belah ahli keluarga serta para peminat. Ditanya berkenaan cahaya mata, pelantun lagu Wanita Terakhir ini bagaimana pun tidak terbeban dengan persoalan tersebut.

“Memang ada juga yang bertanyakan pada saya bila nak timang cahaya mata, pada saya soalan ini adalah lumrah yang perlu dihadapi oleh setiap pasangan yang mendirikan rumah tangga, baik orang biasa mahupun selebriti.

“Saya dan Fazura sendiri tidak merancang dan kami sentiasa menanti andai diberikan rezeki zuriat dalam masa terdekat ini. Setakat ini kami tidak rasa terbeban dengan soalan tersebut. Jika cepat rezeki itu sampai maka kami menerimanya dengan penuh kesyukuran.

Keluarga Islamik

Akui Fattah lagi, dia sentiasa berpegang pada prinsip, restu dan berkat ibu bapa penting. Justeru, apa jua yang dia lakukan, mesti akan minta restu dari kedua orang tuanya.

“Walaupun saya memilih bidang seni, namun ibu bapa selalu menyokong dan sentiasa doakan saya. Daripada situ kerjaya kita akan jadi mudah dan rezeki bertambah murah dan hidup sentiasa diberkati.

“Orang tengok keluarga saya lebih islamik tetapi pada ibu bapa saya tak pernah membangkang dengan pilihan yang anak-anak buat. Cuma mereka selalu cakap sentiasa pandai jaga diri, jaga maruah, hormat ibu bapa dan jangan malukan ibu bapa. Dan itulah nasihat yang saya pegang selama ini.


“Demi Anak, Ramai Ibu Bertahan…”-Peguam Syarie Kongsikan Realiti Hidup, Buat Warganet Buka Mata!

Bahagia itu kita yang tentukan. Itu antara nasihat yang biasa kita dengar berkenaan mencari erti bahagia. Namun, realitinya bukan semudah yang diucapkan. Bahagia bagi wanita bergelar isteri dan ibu bila berada dipersimpangan delima, seakan sukar untuk membuat pilihan.

Ini sebagaimana perkongsian daripada Peguam Syarie Fahmi Ramli ini. Katanya, demi anak banyak ibu bertahan dalam derita.

Apa yang cuba disampaikan olehnya menarik perhatian warganet untuk memahami situasi atau realiti kehidupan.

Ini perkongsiannya;

Tanyalah mana-mana isteri sekalipun, siapa saja yang sanggup nak kahwin tapi menderita dalam perkahwinan. Semua orang tak nak.

Di luar sana saya percaya ramai wanita yang kini, dialah ibu dan dia jugalah bapa kepada anak-anaknya. Bukan kerana dia ibu tunggal, tapi keadaan dia yang membuatkan seolah-olah dia ibu tunggal.

Ibu itulah yang uruskan hal ehwal anak-anak sendirian, ibu itu jugalah yang bekerja siang malam untuk cari nafkah kepada anak-anak. Ada sebilangan kecil yang mungkin dia terpaksa lakukan begitu sebab suami lumpuh, sakit, kematian suami dan hal-hal yang tak dapat dielakkan.

Tapi, lebih teruk bila dia jadi ‘Ibu Tunggal’ menanggung segala perbelanjaan diri dan anak-anak, WALAUPUN wanita itu sebenarnya ada suami.

Ada beberapa contoh mengapa ibu yang tanggung segala perbelanjaan anak walaupun ada suami yang sihat:

1. Suami banyak hutang peribadi
Kadang-kadang banyak suami yang terpaksa abaikan tanggungjawab menyediakan nafkah wajib kepada anak isteri disebabkan banyak buat Personal Loan, Overlap loan, kereta mahal lebih daripada kemampuan, hutang kad kredit dan macam-macam hutang lain lagi.
Perkara ini berlaku disebabkan lelaki itu sebelum kahwin tidak ada perancangan kewangan yang betul bagaimana nak survive dalam kehidupan selepas kahwin. Dan ada juga disebabkan, hutang yang tinggi ini disebabkan nafsu sendiri seperti nak pakai kereta mahal, hingga bayaran bulanan lebih daripada RM1000, sedangkan gaji baru dalam RM2500.

2. Suami banyak membazir
Pembaziran ini sangat kerap berlaku. Kadang-kadang, benda yang tak patut beli pun dibeli juga. Contohnya, bayaran bulanan Astro/Netflix. Itu satu kehendak sahaja. Kalau tak ada pun, masih boleh hidup. Satu lagi, yang paling ketara adalah, pembelian rokok atau vape. Walaupun ada banyak pandangan ulama’ sudah sebut Haram, tapi, masih lagi ada pembaziran untuk perbelanjaan rokok setiap bulan. Pembaziran itu berlaku bila, benda yang tak diperlukan, kita tetap nak beli. Ia masih berkaitan tentang nafsu.

3. Suami tak bekerja/malas
Ini satu perkara yang paling membuatkan wanita takut nak berkahwin. Bila dapat suami yang malas nak kerja, atau bila dah tak cukup pendapatan tapi tak mahu usaha lebih untuk cukupkan keperluan anak isteri.
Kadang-kadang masih ada lagi suami yang tahu kahwin saja, tapi segala perbelanjaan isteri dan anak-anak, mak dan ayahnya yang tanggung. Ishhh, malu sangatlah kalau nak kahwin, tapi tak mampu berdikari. Lebih baik tak payah kahwin kalau macam tu. Biasa sangat jadi anak manja kalau macam ni.

4. Suami ada banyak isteri
Sepatutnya, orang yang poligami kena ada banyak duit. Sebab setiap bulan mesti banyak perbelanjaan untuk dirinya, isteri-isterinya dan anak-anaknya. Ye lah, lebih besar periuk, lebih banyak keraknya.
Cuma, ada sebilangan suami, yang tak ada kemampuan kewangan pun, tapi nak kahwin lebih juga. Tak boleh cara baik, dia nikah pula dekat Siam. Tak boleh pergi Siam, nikah pula cara sindiket. Lepas tu, anak isteri sedia ada terabailah dari sudut nafkah. Ye la kan, ada isteri baru.

5. Bekas suami jahil
Bila sudah berpisah, biasanya anak-anak diletakkan di bawah jagaan ibu. Jadi, ada sesetengah lelaki yang tak faham, walaupun diterangkan berkali-kali. Hak jagaan tetap di bawah ibu, bapa pula wajib bagi Nafkah.

Ada yang faham, mudah. Tapi bila ada yang tak faham, dia akan mengelak dan buat tak tahu saja bab perbelanjaan wajib anak. Lelaki ini selalu akan cakap, “dah mak dia yang jaga, mak dia la yang tanggung.” Kemudian bila bawak tuntutan ke Mahkamah, mulalah nak marah-marah dan cari seribu satu jalan elak bayar nafkah.

Kenapa ramai wanita tak mahu cerai sebab anak?
Biasanya jawapan yang akan saya dapat adalah bimbang anak itu dibesarkan tanpa bapa.
?????? Saya pun bingung sebenarnya…Adakah bapa kepada anak tersebut akan mati kalau mereka berpisah?

Mungkin pada saya, ramai orang tak nak pisah kerana anak ada sebabnya tersendiri. Cumanya, semua ini bergantung kepada wanita tersebut. Sekiranya, dia sanggup beri peluang untuk suaminya berubah, maka berikhtiarlah sesuatu.

Namun, jika sekiranya anda sudah tidak sanggup lagi menanggung derita, Islam tidak pernah mengHARAMkan atau meMAKHRUHkan berpisah. Bahkan, perceraian itu sendiri adalah Harus jika perkahwinan tersebut mendatangkan kemudaratan kepada diri sendiri.

Kalau tidak, Islam itu akan dilihat sebagai agama yang tidak adil kerana memaksa wanita itu hidup dalam penderitaan dek kerana perbuatan suaminya yang abaikan tanggungjawab.
Semoga dengan pengorbanan anda sebagai isteri dan ibu, dapat suatu ganjaran yang besar dan dipermudahkan Allah atas apa jua urusan anda. Pilihan ditangan anda. Anda yang tentukan kehidupan anda dan anak-anak anda wahai wanita yang kuat dan hebat.


Lebih Tiga Tahun Kabel Phone Masih Elok. Ni Caranya, Sila Patuh!

Mungkin ada di antara kita sering sahaja membeli kabel telefon disebabkan betapa cepatnya ia rosak.

Adakah kualiti produk yang dibeli kurang bermutu atau cara penggunaan kita yang salah hingga menyebabkan kabel yang dibeli cepat sangat rosaknya. Persoalan ini ingin juga difahami,  agar kita dapat pastikan kabel yang diguna dapat bertahan bertahun-tahun lamanya.

Melalui perkongsian seorang penjual kabel telefon di dalam fbnya,  diharapkan ianya dapat memberi info berguna untuk semua.

Ikuti perkongsiannya.

Baru-baru ni abg syah sempat berborak dengan sorang brader John ni . Dia datang sebab nak beli kabel ORI .

Dia kata , ‘Saya tak pernah pakai kabel cap ayam . Semua kabel ORI yang saya pakai mesti tahan 2 3 tahun’ .

Abg syah pon usha lah brader ni . Nak tahu jugak apa rahsia dia amalkan sampai boleh tahan 2 3 tahun . Biasa setahun lebih kabel dah jahanam.

Korang nak tahu tak? Ok jom baca sampai habis!

1) JANGAN GULUNG

+ Brader John kata dia tak pernah gulung kabel . Dia akan letak kabel dekat satu tempat saja .

2) JANGAN LIPAT

+ Korang mesti pakai power bank betul? Bila letak power bank dalam beg mesti kabel tergulng sekali dalam beg tu betul?

+ So makin kerap korang lipat , makin cepat lah kabel tu jahanam!

3) PASANG DAN CABUT PEGANG DEKAT ‘KEPALA’ KABEL .

+ Ni kesilapan ramai orang buat . Bila korang terlalu kerap tarik dekat bahagian yang salah sebab tu senang sangat rosak .

+ Tolong tarik dekat bahagian ‘Kepala’ sahaja . Jangan tarik dekat kabel .

sumber:iKlinic


“Sentuh Cermin Dengan Jari, Kalau Tak Ada Jarak… ” Wanita Kongsi 5 Tip Cari Kamera Tersembunyi Dalam Hotel!

Pernah dengar kan tentang kamera yang disembunyikan oleh pihak tidak bertanggungjawab sama ada dalam bilik hotel mahupun tandas awam.

Jadi, kalau anda yang nak pergi bercuti tu, apa kata baca terlebih dahulu tips penting yang dikongsikan ini. Supaya anda tidak menjadi mangsa  oleh ‘mata-mata’ yang ada di dalam bilik hotel.

Justeru,  perkara pertama yang perlu dilakukan adalah memeriksa hotel atau tempat penginapan selepas anda check-in.

Terdapat lLma tips yang boleh membantu anda Untuk mencari sekiranya terdapat kamera tersembunyi di dalam bilik seperti yang dikongsikan oleh Arin di akaun Twitter miliknya.

Pernah tak korang check in dekat hotel ataupun airbnb, then rasa macam ada orang perati? Ataupun rasa macam tak sedap hati je?

Jangan abaikan! Better korang berhati hati.

1. GUNA MATA KASAR

Kena alert dan perhati barang barang yang ada dalam bilik tu. Sebagai contoh, penggera asap, celah susunan buku ataupun majalah, bawah meja makan, rak TV, dekat aircond, gambar kat dinding, mentol lampu, penapis air, hanger baju & seumpama dengannya lah.

Perhati benda yang berwayar ataupun berlampu. Kalau nampak adapter ataupun suis yang macam seram, cabut je wayar ataupun off je suis tu terus. Yang selalu ada kes camera tersembunyi ni dekat hanger, jam, pengecas USB, flash disk & mentol lampu. Seram!

1. GUNA MATA KASAR

Korang kena alert & perhati barang barang yang ada dalam bilik tu.

Macam penggera asap, celah susunan buku ataupun majalah, bawah meja makan, rak TV, dekat aircond, gambar kat dinding, mentol lampu, penapis air, hanger baju & seumpama dengannya lah

2. BUNYI MAIN PERANAN

Kalau lepas  check in, dengar elok elok takut ada bunyi something! Sebab sesetengah camera dia kadang ada bunyi macam ‘buzz’, tapi slow je & dia boleh record benda yang gerak kat sekeliling.

2. BUNYI MAIN PERANAN

Kalau lepas je korang check in tu, dengar elok elok takut ada bunyi something!

3. GUNA CAMERA PHONE

Ni ramai tak tahu ni: – off semua lampu dan biar bilik tu gelap – bukak camera phone dan halakan dekat tempat yang anda rasa seram tu sambil tengok dekat screen phone – kalau nampak macam lampu berkelip kat phone tu, maybe tu sinaran infra merah camera.

Mostly camera memang ada sinaran infra merah untuk record dan tengok dalam gelap. Sinaran infra merah tu memang takleh tengok dengan mata kasar, boleh tengok guna camera phone je!

3. GUNA CAMERA PHONE

Ni ramai tak tahu ni:
– off semua lampu & biar bilik tu gelap
– bukak camera phone & halakan dekat tempat yang korang rasa seram tu sambil tengok dekat screen phone
– kalau nampak macam lampu berkelip kat phone tu, maybe tu sinaran infra merah camera

4. GUNA LAMPU SULUH

Sama jugak macam yang tadi, off semua lampu dan biar bilik jadi gelap!  on je lampu suluh dekat phone lalu suluhkan dekat tempat yang nak cari.

Kalau nampak macam pantulan cahaya, mungkin ada camera sebab selalunya lens camera kan kaca.

4. GUNA LAMPU SULUH

Sama jugak macam yang tadi, off semua lampu & biar bilik jadi gelap!

Korang on je lampu suluh dekat phone korang tu then suluhkan dekat tempat yang korang nak cari.

Kalau nampak macam pantulan cahaya, maybe ada camera sebab selalunya lens camera kan kaca.

5. SENTUH CERMIN DENGAN JARI

Sentuh cermin dengan jari anda,  perhatikan jarak jari dengan cermin. Kalau ada jarak antara jari dan pantulan kat cermin tu, bermakna selamat.

Kalau tak ada jarak macam kat gambar tu, itu bermakna ada sesuatu di belakang cermin.

5. SENTUH CERMIN DENGAN JARI

Sentuh cermin dengan jari korang, then perati jarak jari korang tu dengan cermin.

Kalau ada jarak antara jari & pantulan kat cermin tu, means selamat.


Jiran Tak Ajak ‘Birthday Party, Hidang Makanan Tak Halal, Siap ‘Order’ Makanan Lain, Keluarga Ni  Terharu.

Mempunyai jiran yang baik adalah rezeki. Tidak semua dapat berasa mempunyai jiran yang mempunyai sikap begitu.

Difahamkan mereka sekeluarga tidak dijemput ke majlis sambutan hari jadi kerana  menghidangkan makanan ‘non halal’. Atas dasar prihatin, jiran itu membeli di restoran makanan segera.; KFC diberikan kepadanya.

Ikuti perkongsian ini.

Seronok tengok macam ahli keluarga
Perkongsian murni dari Eikin Hanipah telah menarik perhatian ramai dan video terbabit sudah ditonton lebih dari dua juta viewers di aplikasi TikTok.

Rata-rata mereka juga berasa seronok melihat keharmonian dan perpaduan seperti ini kerana jiran adalah individu paling dekat dengan kita selain ahli keluarga

Keluarga Talk: Mengukir Bahagia Tidak Semestinya Harus Korban Diri


“Tak Kisah Kata Orang, Asalkan Anak-Anak Happy” Ramai Kagum Ayah Kutip Mainan Dekat Sampah

Ibu bapa mana yang tak mahu anak-anaknya gembira. Kan? Gembira kerana dapat makanan yang mencukupi, kesihatan yang baik, terasa disayangi setiap masa dan diberikan hadiah mengikut kemampuan diri.

Sejujurnya, tidak semua dapat menikmati hidup yang sempurna seperti ini, tetapi disebabkan kegigihan diri, benda yang tak mustahil pun boleh dikecapi walaupun tidak menggunakan wang ringgit.

Itulah yang dilalui oleh seorang bapa apabila sanggup membuang rasa malu dan mengutip mainan di tempat sampah untuk diberikan kepada anak-anaknya.

Video yang tular di laman Tiktok itu dimuat naik oleh ayah itu sendiri dengan kapsyen ‘tak malu ke ambil mainan kat sampah… tak kisahlah orang nak cakap apa, asalkan anak-anak aku happy dengan cara aku.’

Menerusi video itu dapat dilihat rentetan video bermula dari lelaki berkenaan mengambil mainan yang masih lagi elok kondisinya di kawasan sampah, kemudian mencuci mainan tersebut sebaiknya sehingga bersih sebelum diberikan kepada anaknya.

Lelaki itu mengambil troli mainan untuk diberikan kepada anaknya yang berusia 5 tahun dan 3 tahun. Kedua-dua mereka gembira menerima hadiah tersebut meskipun anaknya tahu di mana si ayah mendapat mainan tersebut.

Difahamkan video tersebut dikongsi bertujuan agar penonton sentiasa menghargai jasa dan pergorbanan seorang ayah namun lain pula yang jadi apabila ramai yang tersentuh.

Meninjau di ruangan komen, rata-rata daripada mereka turut kagum melihat usaha si ayah untuk mengembirakan anak-anaknya di rumah. Malah ada juga yang berkongsikan pengalaman diri yang pernah melalui situasi sebegini.

Sumber: TikTok Abieaisymikhail


“Kerja Sambil Jaga Ibu Ayah.” 4 Tahun Menganggur, Lelaki Ini Usahakan Tanaman Cendawan, Sehari Iklan Dapat 50 Tempahan.

Apa jua pekerjaan sekali pun andai kita gigih dan berusaha pasti akan menampakkan hasil. Demikian juga dengan anak muda bernama Solihin Yasin ini.

Mengambil keputusan untuk memulakan bisness menjual cendawan tiram, pemegang Ijazah  Sarjana Muda Sains Marin dari Universiti Malaysia Terengganu ini bersama gtiga lagi rakannya mula mengorak langkah.

Kisah Solihin tular di laman Twitter Solihin baru-baru ini. Perkongsiannya di mediam tersebut  telah mendapat lebih 3 ribu tanda suka dan telah diulang kicau lebih daripada 10 ribu pengguna.

Solihin, 25, memberitahu, dia mahu menjaga kedua-dua orang tuanya di kampung yang semakin uzur, di samping peluang pekerjaan yang terhad di kawasan tempat tinggalnya.

“Kebanyakan pekerjaan yang berkaitan bidang saya beroperasi di daerah-daerah besar. Saya terpaksa keluar daripada Batu Pahat, namun saya pilih untuk tinggal di sini demi orang tua saya.”

soli

“Empat tahun dulu saya bergelut untuk mencari pekerjaan akhirnya saya dan mengambil keputusan untuk bergiat dalam bidang baharu iaitu pertanian.

“Tidak sukar untuk memulakan bisnes cendawan kerana cukup mudah. Malah, cendawan boleh hidup jika ditanam di dalam bangsl. Memandangkan saya tinggal di kampung, saya juga boleh berbakti kepada orang kampung untuk jana pendapatan sampingan,”ujar anak bongsu dari lima beradik ini.

Sehari 50 bongkah tempahan

Hasil titik peluh dan semangat Solihin sememangnya menampakkan hasil sejak dia memulakan perniagaannya pada tahun lalu.

“Awalnya memang tidak untung, malah setahun kami usahakan bisnes ini, kami terpaksa menanggung kerugian.  tapi selepas nampak perkembangan sedikit, saya beranikan diri untuk iklankan secara atas talian. Antaranya termasuklah di Shopee dan e-dagang.

“Tak sangka baru sehari saya iklankan di shopee, dah dapat tempahan 50 bongkah cendawan. Harga bagis ebongkah cendawan tiram ini adalah RM3 dan rata-rata pelanggan tempah 3 bongkah untuk sekali penghantaran,”ujarnya lagi.

Dalam pada itu, turut menasihati golongan mahasiswa atau graduan supaya tidak ‘manja’ ekoran keadaan ekonomi di negara ini yang tidak menentu.

“Dalam keadaan sekarang, kita tidak boleh memilih pekerjaan sebaliknya kita cuba mencipta pekerjaan. Beranikan diri mencuba bidang baru yang di luar cabang bidang pengajian kita,”ulas Solihin lagi.


Apa Yang Keluar Dari Mulut Isteri Ni, Banyak Yang Tersirat Dari Tersurat. Sebab Tu Nak Faham Kena Selami Isi Hati Bukan Lihat Luaran Jer

Apabila kita mengambil keputusan untuk hidup bersama di bawah satu bumbung sebagai suami isteri, kena ada sikap memberi dan menerima. Tidak lagi boleh berasa diri seperti zaman bujang. Nak buat apa kena fikir hati dan juga perasaan pasangan anda.

Namun, tidak dinafikan orang perempuan ini bukan jenis yang suka berterus terang. Ada yang lebih suka memendam rasa dari meluahkan. Atau mungkin mereka memberi ‘hint’ namun si suami tidak menyedari hal tersebut.’

Justeru, sebagai suami isteri kena saling memahami. Berbincang dalam segala hal, usah ambil keputusan sendiri biarpun mungkin anda merasakan itu satu jalan yang betul. Kerana mungkin pasangan anda beranggapan sebaliknya.

Untuk kaum adam, jika anda sudah bergelar seorang suami kepada seorang wanita, jangan beranggapan anda faham sepenuhnya isi hati mereka. Kerana wanita ini agak kompleks. Semakin anda kenal seseorang wanita itu, semakin anda sedar bahawa banyak hal tentang wanita yang anda tidak tahu.

Tersirat disebalik yang tersurat…

Apa yang keluar dari mulut orang pompuan ni, terutamanya yang dah jadi isteri, adakalanya banyak yang tersirat disebalik yang tersurat…

Sebagai contoh,

“Ayang, hujung minggu ni abang join kawan2 ride ke Cameron Highlands…abang dah set awal2 lagi dengan diorang…boleh kan…”

Boleh bang, boleh sangat…pergi la…berapa hari? 10 hari ke, sebulan? Jangan dihampakan hati kawan2 tu bang…lagipun dah janji kan…

– Tersiratnya, dia tak nak bagi kita pi sebab mungkin dia dah ada plan dia, apa yang dia nk buat dengan kita hujung minggu tu…tiba2 kita suarakan yang kita ada benda lain nak buat pulak dan kita  tak berbincang dahulu dengannya sebelum buat keputusan…

“Ayang, boleh abang keluar lepak malam ni? Nak jumpa kawan2…”

Boleh bang, bawak kunci pintu siap2…sebab abang balik subuh nanti kan…takut2 saya tak jaga ja untuk buka pintu…

– Tersiratnya, dia bagi kita pi, tapi dia nak kita balik awal…kalau boleh sebelum dia tido atau sebelum tengah malam…dia boleh tunggu untuk bukakan pintu kat kita…

“Abang, ayang dah tak tahu dah nak buat mcm mana dengan perangai abang ni…ayang nasihat, ayang tegur, abang  tak nak dengar,  tak dapat terima…elok kita berpisah ja bang…”

– Tersiratnya, dia nak kita berubah sebab perangai kita tu tak membawa apa2 kebaikan untuk dirinya dan anak2nya…tapi kita tak nampak semua tu sebab kita ego dan pantang ditegur…

“Abang, kalau balik umah mak abang nanti, boleh tak kita jangan duduk lama…dalam 2 hari cukup la…jangan la duduk sampai seminggu…”

Tersiratnya, dia tak ngam dengan keluarga kita, mungkin ada sesuatu yang membuatkannya kurang selesa dirumah mak kita…kalau berterus terang, mungkin kita tak boleh terima, maka dia cakap tak nak duduk lama sebab dia mungkin boleh “berlakon” 2, 3 hari sahaja…

Banyak tersirat di sebalik apa yang tersurat dari kata2 seorang perempuan ni…bagi mereka yang selalu berfikiran jauh, dia akan nampak apa yang cuba dimaksudkan isterinya…bagi mereka yang berfikiran pendek, dia just percaya bulat2 dan dengar apa yang keluar dari mulut isterinya tanpa pikir dalam2…

Nota kaki : Itulah orang perempuan…untuk memahami mereka, perlu menyelami isi hati mereka dan bukannya melihat daripada permukaannya sahaja…


“Doktor, Saya Bukan Isteri. Tapi Saya Bekas Isteri.” Setelah 25 Tahun Hidup Bersama, Kemanisan Rumahtangga Jadi Sejarah Pada Usia 50 Tahun. Meruntun Jiwa Perkongsian Ini

Lumrah kehidupan rumahtangga ada pasang surutnya. Namun, ada yang bahagia ditengah jalan kala tidak dapat bertahan taufan yang melanda. Kemanisan rumahtangga yang dibina jadi sejarah. Perpisahah jalan penyelesaian.

Bagaimanapun, siapa sangka, kehidupan dengan pasangan baru, rupanya bahagia sementara. Pasangan lama datang menjengah tanda simpati kala ditimpa musibah hidup.
Begitulah kasih dan simpati seorang bekas isteri yang tidak pernah berdendam disudut hati.

‘Doktor, saya bukan isteri. Tapi saya bekas isteri.’

Wajah wanita itu sayu melihat lelaki yang terlantar di atas katil ICU.

Wanita itu diceraikan pada umur 50 tahun, setelah 25 tahun bersama lelaki yang terbaring koma diatas katil.

‘Saya minta maaf, boleh saya bertanya anak anak puan di mana?’

‘Anak kami 2 orang doktor, tetapi anak semua dah besar. Mereka tak mahu datang melawat ayahnya’

Kenapa?

‘Sejak kami bercerai anak anak menjauh hati dari ayahnya doktor.’

Dia menangis teresak esak.

‘Jadi siapa waris yang ada sekarang ini?’

Isteri baru tidak uruskan suami

‘Dia dah kahwin setahun lepas. Ada isteri baru. Tapi setahu saya isterinya dah lama tinggalkan bekas suami saya sejak kakinya membusuk 2 bulan lalu’

Kepala aku makin pening. Namun, masih bersabar melayankan wanita di hadapan mataku ini.

Di saat lelaki ini terdampar koma di atas katil ICU, sudah menjadi tugasku untuk mencari dan mengenalpasti siapakah waris. Segala perihal pesakit, surat menyurat, kebenaran untuk rawatan perlu dibincangkan dengan waris.

Bukan sekali aku jumpa keluarga yang berantakan di lanjut usia. Banyak..

Kenapa?  Kerana lupa diri.

Ramai yang berkata ‘wanita diuji sewaktu suaminya susah, lelaki pula diuji sewaktu dia sudahpun senang’.

Itulah yang aku selalu lihat di depan mata.

Wanita yang diceraikan kerana suaminya gelap mata. Bila anak sudah besar, duit sudah tidak kemana. Rezeki pula makin mudah. Kerja dan syarikat syarikat semuanya sudah stabil. Perkeja ramai. Hanya rileks rileks dan kaut untung sahaja.

Masa banyak. Duit banyak. Jadi, hati pun kembali muda. Maka ramailah betina yang tergedik gedik ingin menjadi pendengar setia masalah keluarga.

Mula mula berbual, lepas itu bercerita hal masalah suami isteri. Kemudian perasaan itu berubah menjadi kasihan dan lama kelamaan curang itu semakin dekat.

‘Jadi puan datang ke sini bagaimana? ‘  ‘Mak mentua saya yang beritahu. Dia pun tak sihat, kena stroke’

Datang Tanda Hormat

‘Saya datang sebagai tanda hormat lelaki ini pernah saya hidup denganya berpuluh tahun. Sedih saya lihat keadaannya doktor.’

‘Tapi saya ini bukan siapa pada dia. Hanya bekas isteri. Menjaga dia pun bukan tanggungjawab lagi. Apa lagi nak buat keputusan bagi pihak dia.’

‘Baiklah puan, puan duduk dan rehatlah di sini. Tenangkan diri’

Aku tinggalkan wanita itu melayan perasaannya. Biarlah airmatanya gugur.

Moga jadi ikhtibar

Keesokan harinya lelaki itu meninggal dunia.

Seorang diri, hanya kami yang mengajar kalimat suci ditelinga.

Tanpa keluarga.

Tanpa isteri… Atau lebih elok disebut bekas isteri.

Tanpa isteri muda yang sudah lari.

Tanpa anak anak yang menjauh hati.

Tanpa ibunya yang juga sakit, tidak boleh bergerak sendiri.

Hanya dia dan kami.

Kami kemas jenazah itu untuk dibawa pergi ke bilik mayat, tanpa waris yang mengiringi.

Entah siapa yang tuntut kemudiannya, saya pun tak pasti.

Tua sepatutnya menjadikan kita lebih dekat dengan keluarga, lebih dekat dengan Tuhan.


Bagaimana Nak Solat Jika Belum Mandi Wajib? Dengar Penjelasan Dari Gadis Ini

Bagi seorang yang beragama Islam, mandi wajib adalah proses membersihkan diri dari hadas besar bagi menunaikan solat yang sah.

Kita perlu mandi wajib kerana selagi kita berhadas besar, kita tidak boleh menunaikan solat, membaca Al-Quran dan melakukan ibadah lain seperti tawaf dan sebagainya.

Tetapi satu kekangan untuk mandi wajib adalah kesibukan di pejabat dan tiada ruang disediakan untuk melakukannya.

Memetik perkongsian dari Husna Ghani ini boleh anda jadikan rujukan.

Haritu masa belajar kitab safinatun naja, ustaz ada sebut kalau wanita tu dah kering dari darah haid tapi masa tu dia dipejabat yang mana sukar untuk dia mandi wajib ketika itu juga.

Contoh darah kering pada waktu Zohor, dan dia kena mandi wajib untuk solat Zohor.

Tapi di pejabat tiada tempat untuk mandi wajib.

Nak balik rumah sebab waktu rehat sekejap sangat.

Jadi apa nak buat jika tak sempat mandi wajib.

Usaha juga untuk cari tempat mandi wajib untuk solat Zohor.

Tapi kalau memang betul-betul tiada tempat,  untuk mandi, maka dia kena usaha untuk tayamun

Tak sempat juga tayamun kita haruslah solat hormat waktu sekali pun masih dalam keadaan belum mandi wajib.

Dan jika waktu Asar pun tak sempat untuk mandi wajib maka sampai sahaja di rumah, dia kena mandi wajib dan seterusnya kena qada solat.

Sumber Tiktok : Husna Ghani.

Artikel Berkaitan :

Mesti Baca :